📊 بابەت 373,893 | وێنە 58,906 | پەڕتووک PDF 10,946 | فایلی پەیوەندیدار 42,151 | 📼 ڤیدیۆ 167 | 🗄 سەرچاوەکان 14,529 |\n📷 جگەرخوێن و یەڵماز گۆنای | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nجگەرخوێن و یەڵماز گۆنای\n➕ ئەم بابەتە لەلایەن: (هاوڕێ باخەوان)ەوە لە: Mar 8 2015 11:52AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 8 2015 11:52AM باشترکراوە\n👁 ئەم بابەتە 11,314 جار بینراوە\n📷 فایلی وێنە 1.0.1 44 KB Mar 8 2015 11:52AM هاوڕێ باخەوان\n📕 کورد و کوردستان لە هونەری هونەرمەندی شۆڕشگێر یەڵماز گۆنایدا 1937 - 1984 | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nکورد و کوردستان لە هونەری هونەرمەندی شۆڕشگێر یەڵماز گۆنایدا 1937 - 1984\nحەمە کەریم عارف\n🔗 خوێندنەوە / داونلۆدکردنی پەڕتووکی: کورد و کوردستان لە هونەری هونەرمەندی شۆڕشگێر یەڵماز گۆنایدا 1937 - 1984\n📥 ژمارەی داونلۆد: 785 جار\n👁 ئەم بابەتە 12,225 جار بینراوە\n📷 فایلی وێنە 1.0.1 9 KB Dec 22 2010 2:41PM هاوڕێ باخەوان\n📕 فایلی PDF 1.0.1 671 KB 67 Dec 22 2010 2:41PM هاوڕێ باخەوان\n👫 یەڵماز گۆنای | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nبە تورکی: Yılmaz Güney ناوی تەواوەتی یەڵماز پیوتیونه، لەساڵی 1937-04-01 لەیەکێک لەدێهاتەکانی شاری ئەدەنە لە باشووری رۆژهەڵاتی ئەنازۆڵ لەباوکێکی هەژاری جوتیار لەدایکبووه.\nیەڵماز گیونای سەرەڕای سادەی ژیانی، کەچی توانیوێتی خوێندنی باڵا لەبەشی ئابووری لەزانکۆی ئەستنەبوڵ و خوێندنی باڵا بەشی مافناسین لەزانکۆی ئەنکەرەتەواو بکات.\nلەساڵی 1958دا پاش ئەوەی پڕۆپاگەندەی ئەوەیان بۆ دروستکرد، کەگوایەیەڵماز گیونای سەر بەپارتی کۆمۆنیستەبۆ ماوەی 18 مانگ فەرمانی بەندکردنیان بەسەردا سەپاند. بەهۆی بەندکردنیەوەلەکاری هونەری وەک ئەکتەری دابڕا، ئەمەش پاش ئەوەی رۆڵی لەچەندین فیلمی جۆراوجۆردا هەبوو و ناوێکی تایبەتمەندی پەیدا کردبوو.\nلەساڵی 1966دا گیونای لەفیلمی Hudutlarin Kanunu (=یاساکانی سنوور) رۆڵی ئومەر لیوفتی ئاکادشدا بینی. ئەو فیلمەش بەیەکێک لەکیلەکانی کاری بزوتنەوەی سینەمای (Ulusal Sinema Hareketi) ئەو کەسەدادەنرێت، هەر بۆ خۆشی سیناریۆکەی نووسیبوو. دوای ئەم بەرهەمەگیونای رێگای دەرهێنانی گرتەبەر.\nکارەکانی گیونای باسی لەتوێژەجیاجیاکانی کۆمەڵگای دەکرد و ئەو جیاوازیانەی بەشێوەیەکی زەق لەفیلمەکانیدا دەخستەڕوو هەر بۆیەیەکەم کاری دەرهێنانی فیلمی لەساڵی 1986دا بەناوی Seyyit Han (=بووکی زەوی) و پاشان فیلمی Aç Kurtlar (=گورگەبرسییەکان) لەساڵی 1969دا، کەهەردووکیان کاریگەری نوێی ریالیزمی ئیتاڵیان لەسەر بوو، بەڵام هەردوو فیلمی ناوبراو بایکۆت کران.\nگیونای بۆ یەکەمجار توانای خەڵاتێکی نێودەوڵەتی بۆ کارەکەی وەدەست بیهێنێت، ئەویش لەسەر فیلمی Umut (=هیوا) لەساڵی 1970د، ا ئەمەش لەمیانەی ڤیستڤاڵی (کان)ی سینەماییدا، ئەو فیلمەش باس لەهەژاری و نەهامەتی خەڵکی دەکات، هەربۆیەنەتوانرا پەخش بکرێت.\nبەدوای ئەو سەرکەوتنانەی وەدەستی هێنا، چەندینی بەرهەمی دیکەی بەئەنجام گەیاند لەوانەش:\nUmutsuzlar (=بێئومێدەکان) لەساڵی 1971دا\nAgit (=ئازا، بەجەرگ) لەساڵی 1971دا\nAci (=ئازار) لەساڵی 1971دا\nدوای ئەو کوداتا سەربازیەیی لەساڵی 1971 لەتورکیا رویدا، لەسەر ئەو بۆچوونەجیاوازانەی هەیبوو ساڵ و نیوێک ژیانی لەبەندیخانەبەسەربرد.\nپاش هاتنەدەرەوەی لەبەندیخانەو فیلمەکۆمەڵایەتییەڕەخنەگرییەکان، بوونەکەرەسەی بەرهەمەکانی و لەهەمان کاتدا دڕکێک بوون لەچاوی سەربازانی فەرمانڕەوا لەتورکیا. بەڵام گیونای توانی لەساڵی 1974دا فیلمی Arkadas (=هاوڕی) و فیلمی Zavallilar (هەژاران) ئەنجام بدات.\nهەرهەمان ساڵ جارێکی دیکەبەتۆمەتی کوشتنی پارێزەرێک خرایەبەندیخانەوه. سەرەڕای ئەوەی گیونای ئەو تۆمەتەی بەتوندی رەتکردەوه، کەچی 19 ساڵ فەرمانی بەندکردنیان بەسەردا سەپاند. لەکاتی بەسەربردنی ژیانی لەبەندیخانەدا کەوتەنووسینەوەی سیناریۆ بۆ فیلم و بەشێوەی قاچاغ رەوانەی دەرەوەی بەندیخانەیان دەکرد و دەکرانەفیلم لەوانەش Sürü (=لەوەڕگا) ساڵی 1978دا، کەئەوەش لهدەرهێنانی Zeki Ökten و Düsman.\nلەساڵی 1981دا پاش وەرگرتنی مۆڵەت بۆ بەسەربردنی پشوو لەدەرەوەی بەندیخانە، گیونای لەڕێگای یۆنانەوەبەرەو ئەورپای رۆژئاوا بەڕێدەکەوێت و بۆ ماوەیەک بەشێوەیەکی نهێنی لەیەکێک لەشارەکان دەژی. لەساڵی 1981دا رەگەزنامەی تورکی لێدەسەنرێتەوەو لەساڵی 1982 فیلمی Yolی (ڕێگا) بەرهەمهێنا.\nYol یەکێک بوو لەو بەرهەمانەی، کەگیونای بەهەموو جیهانی هونەر ناساند و لەسەر ئەم کارەی خەڵاتی چڵەخورمای زێرێنی وەرگرت، ئەوەش لەمیانەی ڤیستیڤاڵی کانی سینەماییدا، پاش 16 ساڵ بۆ یەکەمجار لەساڵی 1999دا لەسەر سینەماکانی تورکیا نیشاندرا.\nدوا بەرهەمی Duvar (=دیوار) ساڵی 1983دا بوو، بەڵام ئەم بەرهەمەی هەمان کڤالیتیەتی فیلمەکانی پێشووی نەبوو.\nیەڵماز لە 09-09-1984 لەپاریس کۆچی دواییکرد.\n1958 Bu Vatanin Çocuklari\n1959 Karacaoglan'in Kara Sevdasi\n1961 Yaban Gülü\n1963 Ölüme Yalniz Gidilir\n1963 Ikisi de Cesurdu\n1964 Hergün Ölmektense\n1965 Krallar Krali\n1966 Burçak Tarlasi\n1966 Aslanlarin Dönüsü\n1966 Hudutlarin Kanunu\n1966 The Horse، The Woman And The Gun\n1967 Bullets Cannot Pierce Me\n1967 At Hirsizi Banus\n1967 Benim Adim Kerim\n1968 Pire Nuri\n1968 Seyyit Han\n1968 Bride Of The Earth\n1969 Belanin 7 Türlüsü\n1969 An Ugly Man\n1970 Osman The Wanderer\n1970 The Seven Bastards\n1970 Seytan Kayaliklari\n1971 The Fugitives\n1971 The Wrongdoers\n1971 The Example\n1971 Tomorrow Is The Last Day\n1971 The Hopeless Ones\n1971 The Father\n1974 The Anxiety\n1975 Bir Gün Mutlaka\n1975 The Poor Ones\n1979 The Enemy\n📅 رۆژی لەدایکبوون: 01-04-1937\n📅 رۆژی کۆچی دوایی: 09-09-1984 (47 ساڵ)\n➕ ئەم بابەتە لەلایەن: (هاوڕێ باخەوان)ەوە لە: Nov 18 2008 3:43PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Jul 19 2019 9:16PM باشترکراوە\n👁 ئەم بابەتە 19,405 جار بینراوە\n📷 فایلی وێنە 1.0.1 34 KB Nov 28 2012 9:18PM هاوڕێ باخەوان\n1. 👁 چیرۆک بۆ کوڕەکەم\n2. 👁 کورد و کوردستان لە هونەری هونەرمەندی شۆڕشگێر یەڵماز گۆنایدا 1937 - 1984\n3. 👁 یلماز غوناي - الحیاة الماثرة\n4. 👁 یەڵماز گۆنای\n5. 👁 یەڵماز گۆنای و ڕۆڵی سینەمای دۆکیۆمێنتەری لە خەباتی نیشتمانیدا\n6. 👁 یەڵماز گیونە\n1. 👁 01-04-1937\n2. 👁 09-09-1984\n1. 👁 جگەرخوێن و یەڵماز گۆنای\n2. 👁 یەڵماز گۆنای بە کەلەپچەکراوی\n3. 👁 یەڵماز گۆنای لە دادگای تورکدا\n4. 👁 یەڵماز گۆنای لە ڤیستیڤاڵی کان - 1982\n5. 👁 یەڵماز گۆنای و خێزانەکەی\n📕 یەڵماز گۆنای | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nنووسین و ئامادەکردن و وەرگێڕانی؛ حەمە کەریم عارف\nئەم کتێبە لە ساڵی 2006 دا لەلایەن یانەی قەڵەمی سلێمانی چاپکراوه\n🔗 خوێندنەوە / داونلۆدکردنی پەڕتووکی: یەڵماز گۆنای\n📥 ژمارەی داونلۆد: 771 جار\n👁 ئەم بابەتە 12,570 جار بینراوە\n📕 فایلی PDF 1.0.1 733 KB 61 Dec 22 2010 2:41PM هاوڕێ باخەوان\n📷 یەڵماز گۆنای بە کەلەپچەکراوی | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nیەڵماز گۆنای بە کەلەپچەکراوی\n➕ ئەم بابەتە لەلایەن: (هاوڕێ باخەوان)ەوە لە: Aug 18 2012 11:06PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 19 2016 1:52PM باشترکراوە\n📷 فایلی وێنە 1.0.1 29 KB Aug 18 2012 11:06PM بەڕێوەبەری سیستم\n1. 👁 یەڵماز گۆنای\n📷 یەڵماز گۆنای لە دادگای تورکدا | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nیەڵماز گۆنای لە دادگای تورکدا\n➕ ئەم بابەتە لەلایەن: (هاوڕێ باخەوان)ەوە لە: Mar 22 2013 8:24PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 22 2013 8:25PM باشترکراوە\n👁 ئەم بابەتە 10,326 جار بینراوە\n📷 فایلی وێنە 1.0.1 49 KB Mar 22 2013 8:24PM هاوڕێ باخەوان\n📷 یەڵماز گۆنای لە ڤیستیڤاڵی کان - 1982 | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nیەڵماز گۆنای لە ڤیستیڤاڵی کان - 1982\n➕ ئەم بابەتە لەلایەن: (هاوڕێ باخەوان)ەوە لە: Jan 18 2014 10:32AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 4 2018 4:53PM باشترکراوە\n👁 ئەم بابەتە 9,965 جار بینراوە\n📷 فایلی وێنە 1.0.1 65 KB Jan 18 2014 10:32AM هاوڕێ باخەوان\n📷 یەڵماز گۆنای و خێزانەکەی | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nیەڵماز گۆنای و خێزانەکەی\n➕ ئەم بابەتە لەلایەن: (هاوڕێ باخەوان)ەوە لە: Jul 8 2012 9:46AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 3 2018 3:01PM باشترکراوە\n👁 ئەم بابەتە 11,404 جار بینراوە\n📷 فایلی وێنە 1.0.1 46 KB Jul 8 2012 9:46AM بەڕێوەبەری سیستم\n📕 یەڵماز گۆنای و ڕۆڵی سینەمای دۆکیۆمێنتەری لە خەباتی نیشتمانیدا | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nیەڵماز گۆنای و ڕۆڵی سینەمای دۆکیۆمێنتەری لە خەباتی نیشتمانیدا\nنووسینی: د. ئیبراهیم مەحمود\nوەرگێڕانی: ئەحمەد سالار\nلە بڵاوکراوەکانی زنجیرەی کتێبی دەزگای چاپ و پەخشی سەردەم\nبەم زووانە دەکەوێتە بەردەستی خوێنەران\n➕ ئەم بابەتە لەلایەن: (مانو بەرزنجی)ەوە لە: Apr 13 2015 11:01AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 13 2015 11:07AM باشترکراوە\n👁 ئەم بابەتە 12,116 جار بینراوە\n📷 فایلی وێنە 1.0.1 143 KB Apr 13 2015 11:01AM مانو بەرزنجی\n| کاتی ئافراندنی لاپەڕە: 8,83 چرکە!


وه‌زاره‌تی ناوخۆی هەرێم چەند بڕیارێکی نوێی ده‌ركرد\nوەزارەتی ناوخۆی هەرێمی کوردستان چه‌ند بڕیارێكی نوێی تایبه‌ت به‌ڕوبه‌ڕوبونه‌وه‌ی ڤایرۆسی كۆرۆنا ده‌ركرد. به‌پێی یه‌كێك له‌بڕیاره‌كان یانە، کافتریاو شوێنی یارییەکان نابێت خزمەتگوزاریی نێرگەلەکێشان پێشکەش بکەن.\nئاوێنه: بەپێی بڕیارە نوێکانی وەزارەتی ناوخۆ، پێویستە کافتریا، یانەو چێشتخانەکان خزمەتگوزارییەکانیان لە دەرەوە لەنێو باخچەکانیان پێشکەش بە میوانانیان بکەن و ئەوانەی باخچەیان نییە پێویستە ژمارەی میوانان لە ژوورەوە سنووردار بکەن و تەواوی دەرگە و پەنجەرە و هەواگۆڕکێکان بکەنەوە و بەبەردەوامی دووری پێویست لەنێوان مێزەکاندا هەبێت.\nهاوکات لەهۆڵەکانی بووکگواستنەوە دەبێت ژمارەی ئامادەبووان سنوورداربکرێت و رێگە لە قەرەباڵخی بگیرێت. بڕیارەکانیش لە ئەمڕۆ سێشەممە 2-3-2021 جێبەجێ دەکرێن.\nوەزارەتی ناوخۆ دەڵێت، "هەموو جۆرە کۆبوونەوە، گردبوونەوە، کۆنفرانس و بۆنەی ئایینی و کۆمەڵایەتیش قەدەغەیە".\nلەبارەی قەدەخەی هاتووچۆ، وەزارەتی ناوخۆ دەڵێت، لە رۆژانی پێنجشەممە، هەینی و شەممە لە 5 تاوەکو 7ـی مانگی ئازار جگە لە هاتووچۆی شاندە فەرمییەکانی حکومی، دیپلۆماسی و هاوپەیمانان و نەتەوە یەکگرتووەکان، هاتووچۆ لەگەڵ پارێزگاکانی دیکەی عێراق قەدەخەیە.\nکاری بازرگانی لە دەروازە سنوورییەکان و لەگەڵ پارێزگاکانی دیکەی عێراق بەردەوام دەبێت، ئەوەش بە رەچاوکردنی تەواوی رێکارە خۆپارێزییەکان.\nوەزارەتی ناوخۆ لە 10-3-2021 جارێکی دیکە کۆدەبێتەوە و هەڵسەنگاندن بۆ بارودۆخەکە دەکەن.\nوەزارەتی ناوخۆ دەسەڵاتی داوە بە وەزیرانی پەروەردە و خوێندنی باڵا و تەندروستی بە هەماهەنگی لەگەڵ وەزیری ناوخۆ بۆ دەرکردنی هەر بڕیارێکی پێویست تاوەکو کۆبوونەوەی داهاتووی لیژنەی باڵا.


شێروان شێروانی لەناو زینداندا سزادرا – کوردی – RojNews.News\nشێروان شێروانی لەناو زینداندا سزادرا\n23/06/2022 - 4:27:34 pm\nلەسەر ڕەخنەگرتن لە مەسرور بارزانی، شێروان شێروانی جارێکی دیکە و لەناو زینداندا سزادرایەوە.\nلەبەرامبەر ئەوەی لە گفوتگۆیەکدا لەگەڵ دەزگای میدیایی درەو، ڕۆژنامەنووسی حوکمدراو شێروان شێروانی ڕەخنەی لە مەسرور بارزانی، سەرۆکی حکومەتی هەرێم گرتبوو، شێروان شێروانی لەناو زینداندا سزادرا.\nبارزان شێروانی، برای شێروان لە پەڕەی تایبەتی خۆی لە فەیسبووک پرسیاری کردووە، ‘دیموکراسیەکەی مەسرور بارزانی ئەمە بوو؟؟’.\nبارزان نووسیویەتی:”دوای تێپەربوونی کەمتر لە ٢٤ کاتژمێر لە بڵاوبوونەوەی پەیامی ڕۆژنامەنوس شێروان شێروانی لە زینداندا، ئەمڕۆ شێروان شێروانی لەسەر ئەو پەیامە لەزیندان دا سزادرا و بەڵێننامەیان پێ پڕکردووتەوە، کە نابێت ھیچ جارێکی تر قسە بۆ ڕاگەیاندنەکان بکات”.\nبارزان ئاشکرای کردووە، لەکاتی پڕکردنەوەی بەڵێننامەکەدا، شێروان شێرونای لەخوارەوە بە تیبینیی نووسیویەتی، ئەگەر هەر پێشێلکارییەکی دیکەی لەبەرامبەر ئەنجام بدرێت، ئەوا بەڵێننامەکە دەشکێنێت.\nڕاشیگەیاندووە”ھەر پێنج خولەك دوای تێپەربوونی پرکردنەوەی ئەو بەڵێننامەیە تەلەفۆنەکەی بلۆك کراوە و لە هۆڵەکە گواستراوەتەوە بۆ هۆڵێکی دیکە، ئەوەش پێچەوانەی مافی سزادراوانە و بەدەر لە ڕێنماییەکان ئەم سزایەی بەسەردا سەپێندراوە”.\nبارزان ڕایگەیاندووە، شێروان لە ئەمڕۆوە تاکو ١٥ ڕۆژی دیکە سزادراوە و مافی قسەکردن بە تەلەفۆنی لێسەندراوەتەوە.\nجێگای ئاماژەیە، لەو گفتوگۆ تەلەفۆنییەی نێوان محەمەد ڕەئوفی سەرنووسەری دەزگای میدیایی درەدا، شێروان شێروانی ئاماژەی بە دیدارەکەی مەسرور بارزانی و بەشیک لە ڕۆژنامەنووسان کردبوو، هەروەها ڕەخنەی لە مەسرور بارزانی گرتبوو.\nشێروان ڕایگەیاندبوو:”لەبارەی وتەکانی مەسرور بارزانی لە دیداری لەگەڵ ژمارەیەک ڕۆژنامەنوس چەند سەرنجێکم هەبوو، ئەوەش ئەوەیە من لەسەر دنیابینی کەسێک قسەم هەیە، کە پۆستەکەی وەک میرات بۆ ماوەتەوە و سەرجەم ئەو دەسەڵاتانەی لە ڕۆژهەڵاتی ناوەڕاست، کە بنەماڵەیین و باسی دیموکراسیی و ئازادیی و مافەکانی مرۆڤ دەکەن، لە دنیابینی خۆیان تەماشای ئەو دەستەواژانە دەکەن و هیچ بڕوایەکیان بەو ناوانە نیە.\nشێروان ڕاشکاوانە باسی لەوە کردبوو”مامەڵەی پیاوەکانی مەسرور بارزانی لەگەڵ ئێمە لەکاتی لێکۆڵنەوە لەناو زیندانەکان لەگەڵ ئەو قسانەی یەکی نەدەگرتەوە، کە لە دیداری لەگەڵ ڕۆژنامەنووسان لەبارەی مافی مرۆڤ وئازادیی دەیکرد”.\nهەروەها، وتبووی:یەکێک لە تۆمەتەکانی سەر دەستگیرکراوانی بادینان ئەوەیە، کە گوایە ویستومانە ئاسایشی نەتەوەی تێکبدەین، لەکاتێکدا لەماڵی خوشکی یەکێک لە دەستگیرکراوەکاندا دەستگیراوە بەسەر چەکێکی جۆری تاپڕدا، ئاخر حکومەتێک چۆن بە تاپڕ دەڕوخێت؟!.\nشێروان ئەوەشی وتبوو: لەکاتێکدا مەسرور بارزانی لە دیداری لەگەڵ ڕۆژنامەنووسان چەندین جار داوای لێکردن، کە پیشەییانە کاری خۆیان بکەن، بەڵام ئێمەی ڕۆژنامەنووس لەکاتێکدا زۆر پییشەییانە ئەرکی خۆمان لەبارەی بەتاڵانبردنی نەوت و نهێنی ناو زیندانەکان ئاشکرا دەکرد، تۆمەت درایە پاڵمان و دەستگیرکراین.\nجێگای ئاماژەیە، لە ٧-١٠-٢٠٢٠، شێروان شێروانی لە ماڵەکەی خۆیدا ڕفێندرا و دواتر لە ١٦ی شوباتی ئەمساڵ، بەبێ بوونی هیچ بەڵگەیەک، لە دادگای دووی تاوانەکانی هەولێر چەندین تۆمەتیان خستە پاڵی و لەگەڵ چوار ڕۆژنامەنووس و چالاکوانی دیکەدا، هەریەکە و بە شەش ساڵ زیندانیی، سزادران، دواتر لەژێر فشاری ئازادییخوازاندا سەرۆکی هەرێم بڕیاریدا ٥٠٪ی سزاکەی شێروان و ٦٠٪ی سزای هاوڕێکانی کەم بکرێتەوە.\nلە زاپ پێنج داگیرکەر کوژران


ڕۆجیاروو هه‌ورامانی - شاری خامۆشان / ئیبراهیم شه‌مس\nئامانێ وارته‌ر گۆره‌سانی تازه و کێلێ تازێ و قه‌بری كه پیێسه‌و عه‌ماره‌تێوی وه‌شی ڕازیه‌ینێوه. ماچا ئه‌وه‌ڕازنای قه‌برێ بدعه‌تا و چنی دینی نمه‌وانۆ . قه‌بره مشیۆ فره ساذێ بۆ به‌ڵام قۆربانه‌و دینی بوو من نه‌زه‌ره‌م ئینێنه جیاتی ئانه‌یه چی دنیانه عه‌ماره‌تێ وه‌شێ که‌رمێ و چننه ڕوێوه چنه‌شه‌نه مژیومێ خۆ ئێگه (گۆڕه‌سان) یانه‌و عه‌به‌ذیمانه چی مشیۆ تۆزێو زه‌ریفش نه‌که‌رمێ.


حاڵەتی ئامادەباشی و کۆکردنەوەی کەشتی جەنگی دژی یەک... تورکیا و یۆنان دەکەونە شەڕەوە؟ | تۆڕی هەواڵی سلێمانی\nHome›هەواڵ›جیهان›حاڵەتی ئامادەباشی و کۆکردنەوەی کەشتی جەنگی دژی یەک… تورکیا و یۆنان دەکەونە شەڕەوە؟\nحاڵەتی ئامادەباشی و کۆکردنەوەی کەشتی جەنگی دژی یەک… تورکیا و یۆنان دەکەونە شەڕەوە؟\nسەرۆککۆماری تورکیا سوپای وڵاتەکەی بەسەر دەکاتەوە\nلە ساڵی 1974ەوە و لەوکاتەوەی ململانێی تورکیا و قوبرس سەریهەڵداوە، ئێستا لەهەموو کات زیاتر ئەگەری هەڵگیرسانی جەنگ هەیە لەنێوان تورکیا و یۆناندا.\nنووسەری ئەمریکی مایکڵ رۆبن لە گۆڤاری ناشناڵ ئینتریست نووسیوێتی: “رەجەب تەیب ئەردۆغان سەرۆکی تورکیا مەرامێتی پەیماننامەی لۆزان هەڵبوەشێنێتەوە، بەشێک لەو خاکە بخاتەوە ژێر رکێفی خۆی کە پێیوایە هی سەردەمی ئیمبراتۆرییەتی عوسمانییە و دەکەوێتە دەرەوەی سنووری ئێستای خاکی تورکیاوە”.\nنووسەر باسی هۆکارێکی دیکە دەکات و دەڵێت: “ئەمەیان ئابوورییە، ئەویش ئەوەیە تورکەکان دەیانەوێت سەرچاوە سروشتییەکانی ئاوی یۆنان و قوبرس بۆ خۆی ببات و ئەردۆغان خۆی وا وێنا بکات کە لە رووی سەربازییەوە لە ئەتاتورک باشترە”.\nرۆژی چوارشەممەی رابردوو هێزی دەریاوانی یۆنان رایگەیاند “بەلەمی جەنگیی بڵاوەپێکردووە و حاڵەتی ئامادەباشیی راگەیاند، لەبەرئەوەی لایەنی تورکی چوونەتە ئاوەکانیەوە بۆ گەڕان بەدوای سەرچاوەی سروشتیدا”.\nلەئێستادا چاوتێبڕینی تورکیا لە ئاوەکانی ناوچەکە ناکۆکیی زۆری لەنێوان خۆی و یۆنان و یەکێتی ئەوروپادا دروستکردووە، دوای ئەوەی دەرکەوت غازێکی زۆر لە دەریای سپیی ناوەڕاستدا هەیە.\nنووسەر پێیوایە کە ئەردۆغان گۆڕەپانەکەی ئامادە کردووە بۆ هەڵوەشاندنەوەی پەیماننامەی لۆزان، ئەو مانگی دیسەمبەری ساڵی 2017 سەردانی یۆنانی کرد و بیرۆکەی هەڵوەشاندنەوەی پەیماننامەکەی پێشنیاز کرد.\nلەو کاتەدا ئەردۆغان پێشنیازی کرد شاری کاردز هالی بێتەوە ناو دەسەڵاتی تورک، چونکە وەکخۆی وتی: “دەکەوێتە ناو سنووری رۆحیی” وڵاتەکەیەوە کە دواتر خۆپیشاندانی ناڕەزایی توندی بەدوای خۆیدا هێنا لە بولغاریا کە ئەو کاتە سەرۆکایەتی یەکێتیی ئەوروپاشی لەدەستدا بوو”.\nرۆژنامە تورکییەکانیش کە سەر بە دەوڵەتن، دەستیانکردووە بە بڵاوکردنەوەی چەندین نەخشە کە سنووری بەر بڵاوتریان هەیە و بەشێک لە خاکی وڵاتانی هاوسێی تورکیشی بەر دەکەوێت.\nنووسەر لەکۆتایی نووسینەکەیدا دەڵێت: “گەر ئەردۆغان زیاتر چووە پێشەوە بەرەو ناوەندی رۆژهەڵات بەئاڕاستەی یۆنان، ئەوا ئەسینا پەنا دەباتە بەر جەنگ، ئەو کاتەش نابێ ئەمریکا بێدەنگ بێت و پێویستە تورکیا تۆمەتبار بکات و پێی بڵێت “تۆ تاوانباریت و دەستدرێژیت کردووە یەکەمجار”.\nرێكخراوى ته‌ندروستى جیهانى “زیاتر له سێ هه‌فته‌یه تووشبوون به كۆرۆنا له سلێمانى ...


شەپۆلێکی بارانبارن بارین ڕوو لە هەرێمی کوردستان دەکات و پلەکانی گەرما دادەبەزێت.\nئاراس جەبار، کەشناسی دیاری هەرێم ڕایگەیاندووە:"لە دوانیوەرۆی رۆژی دووشەممە لە ئەنجامی کاریگەری نزمە پاڵەپەستۆی دەریای سوری عەرەب شەپۆلێکی لاوازی بارانبارین ناوچە جیاجیاکانی ھەرێم دەگرێتەوە و لە ڕۆژی سێشەمەدا زیاتر دەبێت و بە شێوەی تاوە باران و ڕوودانی ھەورە بروسکەی زۆر و توند لەناوچە شاخاویەکاندا دەبێت."\nڕاشیگەیاندووە:" ڕێژەی بارانبارین لەناوچە نزمەکانی سەنتەری پارێزگای ھەولێر و دھۆک و کەرکوکەوە دەبێت و سنوری ئیدارەی گەرمیان زیاتر نمەباران دەبێت ،لە سەنتەری پارێزگاکانی سلێمانی و ھەڵەبجەو سنوری ئیدارەی ڕاپەرین و ناوچە شاخاوییەکانی ھەرێم بەگشتی ڕێژەکە باشتر دەبێت و لەنێوان 2 تا 5 ملیمەتر ئەگەری بارانبارین دەبێت.\nئاماژەی بەوەش کردووە، نزمبوونەوە لە پلەکانی گەرمی روودەدات و بە تێکرای 4 بۆ 4 پلەی سلیزی پلەکان دادەبەزن و ھەورەبروسکەیەکی زۆر دەبێت بۆیە ، لەو کاتانەدا باشتر وایە هاوڵاتیان نزیک شوێنی بەرز و دار و درەختەکان نەکەونەوە.\n1181 جار خوێندراوه‌ته‌وه\n4/24/2021 5:07:26 PM


عیسا ڕەقی ناسراو بە ئەلتەفلیسی، نووسەر و پزیشکی موسڵمان، لە شام ژیاوە لە سەدەی چوارەمی کۆچی، بە تەواوی بەرواری لە دایک بوون و مردنی نازانرێت.\n(عبدالله بن جبرائیل) وتویەتی: «کەسیکی بڕواپێکراو بۆی باس کردم کە سەیفەددەولە کاتێک خواردنی دەخوارد بیست و چوار پزیشکیشی دەھێنا سەر خوان، جا تێیاندا بوو کە دوو ڕزقی دەبرد بەھۆی بەخشینی دوو زانیاری، وە کەسانێکیش سێ بۆ بەخشینی سێ، یەکێ لەوانەش عیسای ڕەقی بوو ناسراو بە ئەلتەفلیسی ...»\n^ ی ا ب عيسى الرقي - عيون الأنباء في طبقات الأطباء Archived ٨ی ئازاری ٢٠١٦, لە وەیبەک مەشین.، نداء الإيمان، تاريخ الولوج: 5 أبريل، 2015.\nوەرگیراو لە «https://ckb.wikipedia.org/w/index.php?title=عیسا_ڕەقی&oldid=619801»


هاوپەیمانی هیوا و كازمی كۆبوونەوە - تۆڕی میدیایی خەڵک\nئەمڕۆ چوار شەممە 3/ 2/ 2021، هاوپەیمانیی هیوای كوردستانیی لەگەڵ مستەفا كازمی سەرۆك وەزیرانیی عیراق كۆبووەوە، بەپێی ڕاگەیەنراوێك لەو كۆبوونەوەیەدا چەندین تەوەری هەستیار و گرنگی تایبەت بە عیراق بە گشتی و هەرێمی كوردستان بە تایبەتی گفتوگۆ كران، پرسی گۆڕینی پەیوەندیی نێوان هەرێم و حكومەتی ئیتیحادی بۆ پەیوەندیی هاوكاری و تەواوكاری دیدی هاوبەشی هەردوولا بوو.\nهەروەها پشكی هەرێمی كوردستان لە بودجەی حكومەتی فیدراڵیی و شایستە داراییەكانی جوتیاران و فەرمانگە فیدراڵییەكان و كێشەی فەرمانبەرانی بەنداوەكانی هەرێم و زیندانیانی سیاسیی و شەهیدان و ئەو گرفتانەی تر كە لە مافە دەستورییەكانی هەرێمی كوردستاندا هەیە باس كران.\nلە ڕاگەیەنراوەكەدا ئاماژە بەوەشدراوە، تەوەرێكی گرنگی كۆبوونەوەكە تایبەت بوو بە دۆسیەی ماف و ئازادییەكان لە كوردستان و داواكراوە كە سەرۆك وەزیرانی عیراق هەوڵەكانی بۆ ئازادكردنی زیندانییەكانی دهۆك و بادینان بخاتە گەڕ كە لە پێناوی ئازادیی ڕادەربڕین چەندین مانگە خراونەتە زیندانەوە و ژیان و سەلامەتیان لە مەترسیدایە.\nلە ڕاگەیەنراوەكەدا ئەوەش خراوەتەڕوو، سەرۆك وەزیرانی عیراق بە بایەخەوە كاركردنی هاوپەیمانیی هیوای كوردستانیی بەرز نرخاند و ڕایگەیاند لە پێناوی دژایەتی كردنی گەندەڵی و داكۆكیكردن لە بەرژوەندیی هاووڵاتیان هەماهەنگ و پشتیوانی یەكتری دەبین و بەڵێنیشیدا بە زوویی كێشەی فەرمانگە فیدراڵییەكان و بەنداوەكان و شایستە داراییەكانیی جوتیاران چارەسەر بكرێت و بەدواداچوون بۆ هەموو كێشە و گرفتەكانی تریش بكات.\n25 نیسان 2021 2.59 pm\nخەڵك-ئارام سەردار سەرۆكی فڕاكسیۆنی كۆمەڵی دادگەری كوردستان ڕایدەگەیەنێت، دەسەڵات و حكومەت بەرپرسیاری یەكەمی…


- 1/14/2020 6:13:00 PM 31208 جار خوێندراوەتەوە\nپۆلیسی ئیسرائیل لە پێگەی یێدیۆت ئەحرۆنۆت-ی فەرمی وڵاتەكەیەوە هاوپێچ لەگەڵ گرتەی ڤیدیۆیی دەستگیركردنی حاخامەكەدا بڵاویكردەوە "پاش لێكۆڵینەوەیەكی نهێنی، هێزەكانی پۆلیس چونەتە نێو یەكەیەكی نیشتەجێبون لە ناوەڕاستی قودس-دا كە تێید دەیان ژن و ژمارەیەك منداڵ زیندانیكراون و وەك كۆیلە بەكارهێنراون".\nهەندێك لەو ژنانەش بۆ ماوەی 20ساڵ دەبێت لەو دۆخەدان\nلەو بڵاوكراوەیەدا ئاماژە بەوەكراوە "نزیكەی 50 ژن و ژمارەیەك منداڵ كە تەمەنیان لە پێنج ساڵ كەمتر بوە لەو یەكەیەدا زیندانیكراون و بە تەواوی وەك كۆیلە مامەڵەیان لەگەڵداكراوە، هەندێك لەو ژنانەش بۆ ماوەی 20ساڵ دەبێت لەو دۆخەدان".\nسەرۆكی ئەو باندەی كارەكەیان ئەنجامداوە حاخامێكە كە تەمەنی 60 ساڵە\nهەندێكیان ناچاركراون دەستیان بخەنە نێو ئاگرەوە\nلێكۆڵینەوە بەراییەكان باس لەوەدەكەن "ئەو ژنانە روبەڕوی دەستدرێژی سێكسی بونەتەوە و لەگەڵ ئەوەشدا هەندێكیان ناچاركراون دەستیان بخەنە نێو ئاگرەوە (تا لەوەتێبگەن لە ئاگری دۆزەخدا هەستیان چۆن دەبێت)".\nپێگە ئەلیكترۆنییەكەی ئیسرائیل راشیگەیاندوە "پێش چەند ساڵێك لێكۆلینەوە لە دۆخی ئەو یەكەیە كراوەتەوە كە تێیدا ژمارەیەك كەسی ئایینی جو لەژێر ناوی رێكخراوێكی ژنانەوە ژنان و منداڵانیان لەخۆگرتوە، پاش ئەوەی چەند ژنێكیش لەو شوێنە هەڵهاتون و سەبارەت بە دۆخی نێو ئەو شوێنە زانیاریان دركاندوە، سەرلەنوێ لێكۆڵینەوەكان دەستیانپێكردوە".


سەرکردەیەکی هاوپەیمانێتی نەسر ڕایگەیاند، حکومەتی فیدڕاڵی ڕەتیکردووەتەوە هیچ پارەیەک لەیاسای پڕکردنەوەی کورتهێنانی دارایی ڕەوانەی هەرێم بکات، دەشڵێت، هەردوولا ڕێککەوتوون لەسەرپشکی هەرێم لە بودجەی 2021دا، ئەوەش بەمەرجی ڕادەستکردنی نەوت بە کۆمپانیای سومۆ و نیوەی داهاتە نانەوتییەکان لەلایەن هەرێمەوە.\nعەقیل ڕودەینی، سەرکردە لە هاوپەیمانێتی نەسری سەر بە حەیدەر عەبادی لە لێدوانێکیدا بۆ میدیا عێراقییەکان ( 23ی کانوونی یەکەمی 2020) کە " ناس کورد" بەداواداچوونی بۆ کردووە ڕایگەیاند "شاندەکەی هەرێم داوای لە حکومەتی عێراق کردووە پارەی سێ مانگیان بۆ بنێرێت کە لەیاسای پڕکردنەوەی کورتهینانی داراییدا بڕیاری لەسەر داراوە ".\nوتیشی "حکومەتەکەی کازمی ناتوانێت ئەو پارەیە بە هیچ شێوەیەک ڕەوانەی هەرێم بکات، بەتایبەتی دوای ئەو فشارەی کە لەلایەن پەرلەمانەوە کراوەتە سەری، کە مەرجی ناردنی پارە پەیوەستکراوە بە پابەندبوونی هەرێم بە ڕادەستکردنی نەوت و داهاتە نانەوتییەکان بە بەغدا".\nسەرکردەکەی نەسر باسی لەوەشکرد "بەغدا و هەولێر ڕێککەوتوون لەسەر پابەندبوونی هەرێمی کوردستان بە ڕادەستکردنی 250 هەزار بەرمیل نەوت و نیوەی داهاتە نانەوتییەکان بەرانبەر پابەندبوونی بەغدا بە ناردنی شایستە داراییەکانی هەرێم وموچەی فەرمانبەران لەچوارچێوەی بودجەی ساڵی2021 دا".\nسەبارەت بە بەرزکردنەوەی سکاڵا دژ بە حکومەتی هەرێمی کوردستان بۆ گەڕاندنەوەی ئەو گوژمە پارانەی کە پێشتر لە حکومەتی فیدڕاڵی وەریگرتووە بەبێ ئەوەی هیچ پابەندبوونێک نیشاند بدات، ڕودەینی وتی "هیچ ئاماژەیەکی لەو شێوەیە لە ئێستادا نییە".\nئەوە لەکاتێکدا کەحەسەن شوێرد، ئەندامی لیژنەی گفتۆگۆی نێوان بەغدا و هەولێر لە لێدوانێکی تایبەتدا بۆ" ناس کورد" ( 22ی کانوونی یەکەمی 2020) ڕایگەیاند،" دانووستانەکانی نێوان شاندی هەرێمی کوردستان وحکومەتی فیدڕاڵی تائیستا بەردەوامە، بەڵام تائەم کات وساتە ئەنجامێکی ڕوونی لێنەکەوتووەتەوە".\nوتیشی:"کۆمپانیا بیانییەکانی نەوت کە لە ئێستادا لە هەرێم کاردەکەن، نیوەی داهاتە ناوخۆییەکان وڕادەستکردنی نەوت بە کۆمپانیا سۆمۆ گرفتی سەرەکین لە بەردەم گەیشتن بە ڕێککەوتنی کۆتایی".\nئەندامەکەی لیژنەی گفتۆگۆی نێوان بەغدا وهەولێر باسی لەوەشکرد،" ئەگەر ڕێککەوتنی سیاسی نەکرێت پێناچێت پشکی هەرێم لە بودجەی 2021 لەلایەن حکومەتی فیدڕاڵییەو ڕەوانە بکرێت".\nشوێرد ئەوەشی وت:"لە ئێستادا ئاڕاستەیەک لە ناو پەرلەماندا گەڵاڵە بووە، کە بەهیچ شێوەیەک لەگەڵ نەرمی نواندن نیین لەگەڵ هەرێمی کوردستان، بەشێکی زۆر لە پەرلەمانتارانی فراکسیۆنە سیاسییەکان لەژێر کۆنتڕۆڵی سەرکردە سیاسییەکانیان دەرچوون، بۆیە تێپەڕاندنی بودجە بەگشتی و پشکی هەرێم بە تایبەتی زۆر سەخت دەبێت".\nشاندێکى باڵاى حکومى هەرێم بەسەرۆکایەتى قوباد تاڵەبانى لە (9ی کانونی یەکەمی 2020) گەیشتە بەغدا و لەگەڵ دەسەڵاتدارانى بەغدا دەستی کرد بە گفتوگۆ و دانوستانە بۆ گەیشتن بە ڕێککەوتن لەسەر پرسی بودجە ونەوت.\nقوباد تاڵەبانى، لەبەغدا ( 14ی کانوونی یەکەمی 2020) لە کۆنفرانسێکى ڕۆژنامەنوسیدا وتى،"پابەندبونمان بە یاساى قەرز نیشانداوە، بۆ ڕادەستکردنى نەوت و داهات".


چەپكێ لە مێژووی یەكێتی خوێندكارانی كوردستان (ی.خ.ك)\nسمكۆ مەحمود شوانی\nبیری دامەزراندنی رێكخراوی خوێندكاران لەلایەن رابەران و هەڵگیسێنەرانی شۆڕشی نوێی گەلی كوردستان چەكەرەی كرد، بۆیە دوای كۆمەڵێك دانیشتن و گەڵاڵەكردنی دامەزراندنی ئەو رێكخراوە لە 26 / ٤ / 197٦ یەكێتی خوێندكارانی شۆڕشگێری كوردستانی عێراق لە كۆبونەوەیەك لە كركوك لە ماڵی مامۆستا محمد حسن خورشید دامەزرا، بەشدار بوانی كۆبونەوەی دامەزراندنی هەڤاڵ كۆسرەت رسوڵ علی و محمد حسن خورشید و شێخ لەتیف شێخ عومەر و رەوف ئاكرێی و شەهید شامل ) بونە، كە ئەم پێنج كەسە شەهید ئازاد هەورامی بەیەكیانی ناساندوە بۆ ئەو كارە. دوایی لە سەر راسپاردەی هەڤاڵ مام جەلال وشەی شۆڕشگێڕی لێ لادراوە وتویەتی" لەبەر ئەوەی خوێندكاران توێژێكی كۆمەڵن نەك چین، بۆیە ناكرێ شۆڕش بەرپا بكەن بەڵكو تەنها دەتوانن پشت و پەنای شۆڕش بن" بەم شێوەیە ناوەكەی گۆڕا بۆ یەكێتی خوێندكارانی كوردستانی عێراق و دوا جار بە حوكمی بیرە جیاوازەكان لەسەر شۆڕشی نوێی گەلەكەمان ناوەكە بو بە (یەكێتی خوێندكارانی كوردستان - عێراق) دواتریش بە كۆمەڵەی خوێندكارانی كوردستان ناسراو تا ئێستا بەو ناونیشانە خزمەت بە خوێندكاران دەكات.\nهەر لەسەر راسپاردەی مام جەلال یەكێتی خوێندكاران بە درێژەپێدەری یەكێتی قوتابیانی كوردستان خۆی دەناسان و ساڵانە لە ساڵیادی دامەزراندنی یەكێتی قوتابیان لە 1953 بەیاننامەی دەردەكرد.\n٭ ی.خ.ك لە درێژەی خەباتی لەپێش راپەڕینی بەهاری 1991سێ كۆنفرەنسی بەستووە :\n1 - كۆنفرانسی یەكەم:\nلە ٥ / 9/ 1978. لە ژێر دروشمی خوێندكاران جۆگەلەیەكی رۆشنبیرین بۆ شۆڕشی نیشتیمانی دیموكراسی لە كوردستاندا ) بەسترا. لەبەر هەڵەو كەمو كوڕیەكانی ئەم كۆنفرەنسە و گیروكرفتەكانی فكرە جیاوازەكان لە 3/ 3/ 1980 كۆبونەوەیەكی بەپەلە ساز دەكەن وەك درێژە پێدەری كۆنفرەنسی یەك، بەڵام هەر وەك پێویست ناگەنە ئەنجام تا كۆنفرەنسی دووەم.\n2 - كۆنفرانسی دووەم :\nكۆنفرەنسی دووەم لە گوندی بارە پان نزیك قەڵادزێ لە 2٤-2٥ / ٦ / 1982 لە ژێر دروشمی ( لە پێناو پتەو كردنی ریزەكانی خوێندكاران گرێدانی خەباتمان بە خەباتی سەرجەم خوێندكارانی كوردستانەوە ) بەسترا.\nبەشدار بووانی كۆنفرانسی دووەم :\nجمال عەبدوڵا رۆستم ناسراو بە هەڵكەوت عەبدوڵا، ناوبراو خوێندكاری كۆلیژی پزیشكی بو لە بەغدا بەڵام تەواوی نەكردبو لەبەر ئەوەی لە لایەن رژێمەوە ئاشكرا دەبێت و رادەكات كە ئەوكات لە دەرەوە بو نەك ناو شار.\nلە كەركوكەوە ساڵح عزیز رشید كە ئێستا بە سالار رشید ناسراوە و ئەوكات ناوی نهێنی جوتیار بو،وە خالد محمد فاتح. هەروەها لە موصڵەوە دكتۆر عصام نامق و رزگار ناوێك و لە هەولێرەوە سیروان كریم خەڵكی كەلار خوێندكاری زانكۆی صلاح الدین. لە سلێمانیەوە ئاوات احمد علی ناوی نهێنی سەرچڵ.\n٭ هەڵبژاردنی ئەنجومەنی سەركردایەتی خوێندكاران لە كۆنفرانسی دووەم :\n1- جمال عەبدوڵا رۆستەم (هەڵكەوت)، سكرتێر ی.خ.ك.\n2- ئاوات احمد علی(سەرچڵ) لێپرسراوی لقی سلێمانی.\n3-ساڵح عزیز رشید ل.ل.كركوك.\n٤- دكتۆر عیسام نامق ل.ل.موسڵ.\n٥- سیروان كریم ل.ل.هەولێرو زانكۆی سەڵاحەدین، ناوبراو خەڵكی كەلار بوو، لە ئاداب بەشی كوردی بوو لە زانكۆی سەڵاحەدین.\n- لە دوای كۆنفرانس عیدۆ قاسم شكر ناسراو بە شوان خەڵكی ئاكرێ كە تازە بوبوو بە پێشمەرگەو لە بارەگای خوێندكاران لە بالیسان كرا بە لێپرسراوی لقی دهۆك.\n٭ دوای ماوەیەك هەلكەوت بەرەو هەندەران كۆچ دەكات و وازدەهێنێ، دكتۆرعصام لە شوێنی ئەو دەبێت بە سكرتێر. هەروەها سیروان كریمش خوێندن تەواو دەكات و وازدەهێنێ بۆیە لە شوێن ئەو ساڵح عەزیز رەشید دەبێت بە ل.ل.هەولێرو زانكۆ، خالید محەمەد فاتحش لە شوێن ساڵح دەبێت بە ل.ل كركوك، خالدش لە 1983 واز دەهێنێ لە شوێن ئەو عزالدین مجید(كرێكار) دەبێت بەل.ل.كركوك.\n3 - كۆنفرنسی سێیەم :\nكۆنفرانسی سێیەم لە خوێندنگای سەرەتایی گوندی خەتێ لە دۆڵی خۆشناوەتی لە 7-9/ 7/ 198٤ لە ژێر دروشمی ( بەرەو پتەوكردنی ریزەكانی یەكێتیمان وگەشەپێدانی خەباتمان وگرێدانی بە خەباتی سەرجەم جەماوەری شۆڕشگێڕی كوردستانەوە) بەسترا.\n٭ ستافی ئەنجومەنی سەركردایەتی ی.خ.ك-ع ئەمانە بون كە بەشدار بون لە كۆنفرانسەكە:\n1 - دكتۆر عصام نامق سكرتێر و لێپرسراوی لقی موصڵی ی.خ.ك بە حوكمی ئەوەی خوێندكاری كۆلیژی پزیشكی موصڵ بو ئەوكات.\n2 - ساڵح عزیز رشید خەڵكی كەركوك، ئەندامی ئەنجومەن ولێپرسراوی لقی هەولێری ی.خ.ك. بەحوكمی ئەوەی خوێندكاری كۆلیژی زانست بو لەزانكۆی صلاح الدین لە هەولێر.\n3 - عزالدین مجید (كرێكار) خەڵكی كەركوك، خوێندكاری زانكۆی صلاح الدین، ئەندامی ئەنجومەن و لێپرسراوی لقی كەركوك ی.خ.ك.\n٤- جەزا احمد كوردە،خەڵكی سلێمانی ئەندامی ئەنجومەن ولێپرسراوی لقی سلێمانی.\n٥- عیدۆ قاسم شكر (شوان) ئەندامی ئەنجومەن و پێشمەرگەی بارەگای خوێندكاران و لێپرسراوی لقی دهۆك.\n٭ كۆنفرەنسەكە سێ شەو و رۆژی خایاند و تەوەرەكانی كۆنفرەنس بریتی بو لە :\n- خوێندنەوەی نامەی ئەو سەركردانەی بە نامە بەشداریانلە كۆنفرەنسەكە كردبو وەك نامەی هەڤاڵ مام جەلال و مەلابەختیار و دكتۆر پێشەوا تاڵەبانی و دكتۆر كەمال خۆشناو كە ئەوكات لێپرسراوی مەڵبەندێ سێی هەولێر بو لە بالیسان.\n-خوێندەوەی راپۆرتی ئەنجومەنی ی.خ.ك-ع لەلایەن دكتۆر عصامەوە، لەسەر كاروچالاكیەكانی ئەنجومەن لە ماوەی 1982 تاكو 198٤، بەتایبەتی ئەو ماوەیە ماوەیەكی پڕ گەرم و گوڕی خەباتی خوێندكاران بو وەك خۆپیشاندانەكانی خوێنكاران لە شارەكانی كوردستان و زانكۆكانی عێراق و زانكۆی صڵاح الدین لە هەولێر و دوایش خۆپیشاندان و مانگرتنەكانی خوێندكاران لە سەرجەم خوێندنگاكانی كوردستان بە كەركوكیشەوە بۆ ناڕەزایەتی دەربڕین لەسەر دەكردنی ئەو خوێندكارە كوردانەی ئامادە نەبون لە وەرزی هاوینی خوێندن ببنە جێش الشعبی. هەروەها باسی گفتوگۆی رژێمی بەعس و یەكێتی نیشتیمانی كوردستان یەكێك بو لە باسە گرنگەكانی كۆنفرەنسەكە بەتایبەتی هەڵوێستی ئەنجومەنی خوێندكاران دژی ئەنجامدانی گفتوگۆومفاوزە بو لەگەڵ رژێم، هەڕوەها پەرچەكرداری سەركردایەتی یەكێتی بەرانبەر ئەم ناڕەزایەتیەی ی.خ.ك، بەتایبەتی نەوشیروان مستەفا.\n-داڕشتنەوە و پەسەندكردنی پەیڕەو و پرۆگرامی نوێ ی.خ.ك\n- هەڵبژاردنی ئەنجومەنی سەركردایەتی ی.خ.ك-ع.\n٭ هەڵبژاردنی ئەنجومەنی نوێ :\nسەرجەم ئەنجومەنی كۆن ئامادە نەبون خۆیان هەڵبژێرنەوە و دوای كۆنفرەنسش بە وازهێنانێكی جەماعی لە دوتوێی راپۆرتێكی وازهێنانی 17 لاپەڕەیی، وازهێنانی خۆیان لە ریزی یەكێتی خوێندكاران راگەیاند.\nئەوانەی بۆ ئەنجومەنی سەركردایەتی هەڵبژێردرانەوە :\n1 - احمد محمود محمد (رەوف) خەڵكی سلێمانی كانێسكان كە ئەوكات خوێندكاری شەشی ئامادەیی بو دوایی كۆلیژی ئدارەو ئیقتسادی تەواو كرد لە زانكۆی بەغداو ئێستا مامۆستایە لە سلێمانی و ماوەیەكش بەڕێوەبەری ناوەندی پیرەمێرد بوو لە سلێمانی.\n2 - ئیسماعیل محمود احمد ناسراو بە سمكۆ شوانی كە ناوی نهێنی لە ناو خوێندكاران ( شاهۆ)بو، خەڵكی كەركوك گەڕەكی بەگلەر/ حەمام عەلی بەگ، ئەوكات خوێندكاری ئامادەیی ابو ایوب انصاری شەوان بو لە كەركوك، هەڵبژێردرا بۆ ئەندامی ئەنجومەن و لێپرسراوی لقی كەركوك. كۆنفرەنسی محەلی خۆ ئامادەكردنی لقی كەركوك بۆ بەشداری لە كۆنفرەنسی سێی ی.خ لە ماڵی ئەوان كرا لە گەڕەكی حمام علی بگ.\n3 - سیروان.... خەڵكی هەولێر ئەوكات خوێندكاری ئامادەیی بو لە دواناوەندی شۆڕش لە هەولێر، ئەندامی ئەنجومەن و لێپرسراوی لقی هەولێر، ناوبراو نزیكەی ساڵێك دوای كۆنفرانس بەرەو هەندەران كۆچی كرد. لە شوێن ئەو نجات فاتح امین خەڵكی كەركوك دانیشتوی هەولێر/ خانوكانی كارگەی جگەرە وەك لێپرسراوی لقی هەولێر پەیوەندی راستەوخۆی بە سمكۆ وە هەبو.\n٤- كەسێك خەڵكی قەڵادزێ، ئەوكات خوێندكار بو لە زانكۆی موصڵ هەڵبژێردرا بە ئەندامی ئەنجومەن و لێپرسراوی لقی موصڵ.\n٥ - فازل عوسمان فقێ عزیز خەڵكی كەركوك /ئیمام قاسم، لەبەر ئەوەی هەر ئەومان تیا بو كە خوێندكاری زانكۆی تكنولۆجی كۆلیژی ئەندازیاری بو لە بەغدا ئەو دەستنیشان كرا بە لێپرسراوی لقی بەغدا، كە پێشتر لقی بەغدا بونی نەبوو.\n٦- عیدۆ قاسم شكر (شوان)، وەك ئەندامی ئەنجومەن و لێپرسراوی لقی دهۆك دانرایەوە.\n٭ ئەنجومەنی تازە دوای تەواوبونی كۆنفرانس لە درەنگانی شەوی 9 / 7/ 1984 لە هەمان خوێندنگەی سەرەتایی خەتێ كۆبونەوەی یەكتر ناسینیان ئەنجام دا، چونكە لە كۆنفرانسەكە هەموی بە دەمامك(قناع)ەوە بو، هەر لەو كۆبونەوەیە وادەی كۆبونەوەی داهاتوی ئەنجومەن دیاری كرا كە ماڵی احمد محمود(ڕەوف) لە گەڕەكی كانێسكان لە سلێمانی بۆ زیاتر یەكتر ناسین و داڕشتنی نەخشەی كاری داهاتوی خوێندكاران و وەرگرتنەوەی لیستی ئەو رێكخستنانەی لای ئەنجومەنی كۆن بو. هەروەها بە پێی پەیڕەو پڕۆگرامی پەسەندكراوی كۆنفرانسی سێ لە یەكەم كۆبونەوەی ئەنجومەنی سەركردایەتی خوێندكاران دەنگ لەسەر هەڵبژاردنی سكرتێری ی.خ.ك بدات. كۆبونەوەكە بە پێی وادەی دیاری كراو رۆژی هەینی 21/7/198٤ لە ماڵی احمد لەسلێمانی ئەنجام درا تیایدا بە دەنگی ئامادەبوان لێپرسراوانی لقەكانی هەلێر وسلێمانی وموصڵ و كەركوك اسماعیل محمود احمد (سمكۆ) هەلبژێردرا بە سكرتێری ی.خ.ك و سەرباری لێپرسراوێتی لقی كەركوك، تا 198٦ بە نامەیەكی دەست لەكاركێشانەوە لە لایەن احمد محمود ل.ل.سلێمانی و اسماعیل محمود(سمكۆ) سكرتێر و ل.ل.كركوك بۆ هەڤاڵ مام جەلال وازیان لە خوێندكاران هێنا و ابو زێد صمد شریف ناسراو بە سامان كەركوكی لێپرسراوی بارەگاخوێندكاران و پەیوەندیەكانی خوێندكاران،بو بە سكرتێری ی.خ.ك تا 1987 لە لایەن رژێمی بەعسەوە دەستگیر دەكرێت. ئیتر رێكخراوی خوێندكاران كارو چالاكیەكانی بە نا رێكخراوی مایەوە تا دوایی راپەڕینی بەهاری 1991 دوبارە رێكخرایەوە وەك درێژە پێدەری هەمان رێكخراو.\n٭ بارەگای ی.خ.ك لە بالیسان\nبۆ دیدار و كۆبونەوەكان و راپەڕاندنی ئیش و كاری راگەیاندن و بڵاوكراوەكانی خوێنكاران وبە چاپ گەیاندن و ناردنەوەی بڵاوكراوەكان بۆ ناو شار و پەیوەندیەكانی خوێندكاران لەگەڵ پارت و رێكخراوەكانی تر بەتایبەتی یەكێتی نیشتیمانی كوردستان و یەكێتی مامۆستایان كە بارەگای یەكێتی مامۆستایان لە بالیسان بو.\nبارەگای ی.خ.ك پێك هاتبون لە سێ پێشمەرگە :\n1 - ابوزێد صمد شریف ناسراو بە سامان كەركوكی، خەڵكی كەركوك بو، لێپرسراوی بارەگا و پەیوەنیەكانی خوێندكاران بو.\n2 - عیدۆ قاسم شكر (شوان) پێشمەرگە.\n3 - عبدالرحمن حمید جۆڵا ناسراو بە ئاوات خەڵكی كەركوك، پێشمەڕگە.\n٤- سیروان عزیز فلامرز ناسراو بە سیروان دیسكۆ، سیروان پێش كۆنفرەنسی سێ پ.م نەبو، دوای كۆنفرانس ستافی تازەی خوێندكاران لە كەركوكەوە ناردیان بۆ بارەگاكە و كردیان بە پێشمەرگە.\n٭ بڵاوكراوەكانی ی.خ.ك\n1 -گۆڤاری رێبازی خوێندكاران لە سەردەمی 1982-198٤ سێ ژمارەی لێ دەرچوە، لە سەردەمی دوای كۆنفرەنسی سێ تەنها یەك ژمارەی لێ دەرچوە.\n2 - گۆڤاری باباگوڕگوڕ، لقی كەركوك دەری دەكرد سێ ژمارەی لێ دەرچوە، دوانیان لەشێوەی دەسخەت و بە رۆنیۆ راكێشراوەتەوە و یەك ژمارەی بە تایپ.\n3 - گۆڤاری هەڵوێست لقی موصڵ دەری دەكرد نازانم چەن ژمارەی لێ دەرچو.\nجگە لەوگۆڤارانە چەندین نامیلكەی تریان بەچاپ گەیاندوە. كە ئەوەی ئێستا لە یادمە ئەركەكانی رێكخراوی لاوان نوسینی لینین وەرگێڕانی هەڵگورد كە ناوی نهێنی نوزاد احمد اسود بو لە ریزی خوێندكاران وپەیوەندی بە عزالدین مجیدەوە هەبو. هەروەها كەموكوڕیەكانمان و چۆن چارە دەكرێ لە نوسینی نەسرەوت كە ناوی نهێنی ساڵح عزیز رشید بو لە ریزی كۆمەڵەی رەنجدەران و ئەم نامیلكەیە لە چاپخانەی شەهید برایم عەزۆ چاپ كرا.\n٭ بۆنوسینەوەی ئەم راپۆرتە سودم وەرگرتوە لە :\n- ساڵح عزیز رشید\n- ابو زێد صمد شریف (سامان)\n- احمد محمود محمد(ڕەوف)\n- ئاوات احمد علی (سەرچڵ)\n- مامۆستا محمد حسن خورشید\n- كورتەیەك لە مێژوی بزوتنەوەی خوێندكاران لە نوسینی كەیفی عەبدەڵا فەتحوڵا،سەنتەری چالاكیە رۆشنبیریەكانی هامون لە كۆیە، 2002.\n 893 جار بینراوه\n4/13/2019 3:55:35 PM


ترەمپ و حەشد و داعش\nدوای روداوی بە ئامانج گرتنی بنکە و جبەخانەکانی حەشدی شەعبی لە عیراق کە سەرکردە عەسکەری و ئەمنییەکانیی حکومەتیی فیدڕاڵ و لە ناویشیاندا سەرۆک و جێگری سەرۆکی دەستەی حەشدی شەعبی بە ئاشکرا دەستیی تۆمەت بۆ ئیسرائیل و ئەمریکا درێژ دەکەن! ئەمەش سەرەتای گۆڕانکارییەکی خێراو چۆنایەتییە کە لە ناوچەکە و عیراقدا رو دەدات. دوای ئەم روداوە پێشهاتێکی تر رویدا لەم رۆژانەدا دۆناڵد ترەمپ سەرۆکی وڵاتە یەکگرتوەکانیی ئەمریکا لە پرێس کۆنفڕانسێکدا و لە وەڵامی پرسیارێکدا رایگەیاند: " لێرە بە دوا، دەبێ عیراق و ئەفغانستان، خۆیان روبەڕوی داعش ببنەوە و چاوەڕێی هاوکاریی ئێمە نەکەن" ئەم دەربڕینە لە دوێنێوە لەسەر ئاستیی هەردو دەوڵەت (عیراق و ئەفغانستان) کۆمەڵێک مشتومڕی جیاجیای لێکەوتوەتەوە و هەر یەکەیان لێکدانەوەی شرۆڤەی جیا بۆ ئەو لێدوانەی ترەمپ دەکەن.\nئەو راگەیاندنەی ترەمپ کە دەڵێ: (لە ئێستا بە دواوە دەبێ عیراق و ئەفغانستان خۆیان روبەڕوی داعش ببنەوە) ئەم دەربڕینە هەر شتێکی هاکەزایی نییە بەڵکو کۆمەڵێک رەهەند و واتا لە خۆی دەگرێ، بە پێی بەدواداچونەکانم بۆ میدیا و ناوەندەکانیی توێژینەوە، لەسەر ئاستیی عیراق دوو جۆر خوێندنەوەی جیا بۆ ئەم راگەیاندنەی ترەمپ دەکرێ؛ خوێندنەوەیەکی عەرەبی شیعەگەرایی و، ئەوەی دیکەیشیان خوێندنەوەیەکی کوردیی حزبیانە! کە تا ئێستا وەکو پێویست هیچ کامێک لە ناوەندە زانستیی و ئەکادیمییەکانی کوردستان گرنکیان بەو لێدوان و سیاسەتە تازەیەی ترەمپ نەداوە بەرامبەر بە عیراق و هەرێمی کوردستان و، وەکو خۆی نەیاتوانیوە لێکەوتەکانی شەن و کەو بکەن!.\nهەر دوای بۆردمانکردنیی بنکە و جبەخانەکانیی حەشد و، دواتر لێدوانەکەی ترەمپ و هەروەها دوو رۆژ پێشتریش مایک بۆمپیۆ وەزیری دەرەوەی ئەمریکا کاتێک وتی: "مەترسی گەڕانەوەی داعش لە سێ ساڵ پێشتا بەهێزتر دەبێ!" ئەم زنجیرە روداو و لێدوانانە بە سەر یەکەوە پێمان دەڵێن؛ گۆڕانکاری خێرا و جددیی بەڕێوەیە، بەڵام پرسیارەکە ئەوەیە ئاخۆ لە بەرژەوەندی کورددا دەشکێتەوە یاخود بە پێچەوانەوە؟! بە خوێندنەوەی خۆم ئەمریکا بە پشتیوانیی راستەوخۆی هاوپەیمانەکانیی گۆڕانکاری ریشەیی لە دەسەڵات و شێوازی حوکم لە عیراقدا دێنێتە کایەوە، پێش هەر شتێ کۆتایی بە هەژمونیی حەشدی شەعبی دەهێنێ، هەر هیچ نەبێ لانیکەم لە سوریا و، دواتر ناوچە سوننە نشینەکانی عیراق و هێڵی تەماسی نێوان کورد و سوننە واتا (ناوچە جێناکوکەکان) کۆتایی بە دەسەڵاتیی حەشدی شەعبی دەهێنێ بۆ ئەمەش هەوڵی دوبارە گێڕانەوەی سوننە دەدات بۆ ناوچەکە بەڵام بە هێزەوە! بە دوریشی نابینم بۆ ئەو مەبەستە دوبارە حزبی بەعس بهێنێتەوە گۆڕەپانەکە!\nسەودا کردن بە کەرکوکەوە\nئێستا دیمەنەکانتان بۆ رون بوەوە کە ئەمریکا بە نیازی چییە و دەیەوێ چۆن و بە چیی رێگەیەک گۆڕانکاری لە عیراقدا بکات! هەروەها نابێ ئەوەشمان بیر بچێتەوە کە ماوەی دوو ساڵە بە چڕی ئەمریکا لەگەڵ بەعسییەکاندا لە گفتوگۆدایە و لەو چوارجێوەیەشدا کۆبونەوە و دانوستان لە نێوان ئەو دوو لایەنەدا بەڕێوە دەچێ..! بەپێی ئەو زانیارییانەی کە دزەیان کردوە حزبی بەعس بۆ دەستپێکردنەوەی دانوستان لەگەڵ ئەمریکا جەختی لەسەر مەسەلەی کەرکوک کردوەتەوە، ئەڵبەت تا ئێستا هەڵوێستیی ئەمریکا لەو روەوە دیار نییە چۆنە بەڵام! گێژنەی روداوەکان پێمان دەڵێن؛ سەودایەک لە ئارادایە!


بنەماڵەی شەهیدهیدایەت عەبدوڵڵاپوور: هیدایەت لەیەکێک لە پادگانەکانی شنۆ تیرباران کراوە | کوردستان نیوز\n2020-06-25 در 02:03 توسط adnan\nخۆڕاگری : دوای دوو هەفتە لەوەیکە ئیدارەی جێبەجی کردنی حوکمەکانی پارێزگایورمێ ڕایگەیاندبوو کە حوکمی سێدارەی هیدایەت عەبدوڵڵاپوور جێبەجی کراوە، ئەم هەواڵە لەلایەن بنەماڵەی ناوبراوە پشت راست کرایەوە.\nبەپێی هەواڵی گەیشتوو ، ئەمڕۆ چوارشەممە ٤ی پوشپەڕی ٢٧٢٠(٢٤ی ژوئەن)، بنەماڵەی هیدایەت عەبدوڵڵاپوور، بەندکراوی سیاسی مەحکووم بە سێدارە هەواڵی جێبەجێ کردنی حوکمی سێدارەی ناوبراویان کە پێشتر هەواڵەکەی لە دەزگاکانی ڕاگەیاند بڵاو ببووە ، پشتڕاست کردەوە و ڕایانگەیاندووە کە حوکمەکەی ڕۆژی دووشەممە ٢٢ی بانەمەڕ (١١ی مەی) لە یەکێک لە پادگانەکانی شنۆ جێبەجێ کراوە.\nیەکێک لە نزیکانی بنەماڵەی هیدایەت عەبدوڵڵاپوور لەمبارەوە بە ڕاگەیاند کە هیدایەت لە یەکێک لە پادگانی شاری شنۆ تیرباران کراوە و لە بەڵگەی وەفاتی ئەم بەندکراوە سیاسیە کە هۆکاری مردنەکەی “بەرکەوتن لەگەڵ کەرەستەی و تیژ” ڕاگەیەندراوە. تەرمی ئەو بەندکراوە سیاسیە ڕادەستی بنەماڵەکەی نەکراوەتەوە و شوێنی ناشتنیشی نادیارە.\nئێوارەی ڕۆژی شەممە ٢٠ی بانەمەڕی ٢٧٢٠ (٩ی مەی ٢٠٢٠)، هیدایەت عەبدوڵڵاپوور، بەندکراوی سیاسی مەحکووم بە سێدارە، لە بەندی سیاسی بەندیخانەی ناوەندییورمێ بۆ دەرەوەی بەندیخانە گوازرایەوە.\nناوبراو مانگی ڕێبەندانی ٢٧١٦ لەلایەن لقی دووهەمی دادگای شۆڕشی ورمێ بە سەرۆکایەتی دادوەر شەیخلوو بە تۆمەتی هاوکاری کردنی حیزبێکی کوردستانی لە تێکهەڵچوونی گوندی قەرەسەقەل کە لەنێوان پێشمەرگەوهێزەکانی سپای پاسداران هاتە ئاراوە، حوکمی سێدارەی بەسەردا سەپێندرا.\nڕۆژی دووشەممە (١٦ی ڕەزبەری ٢٧١٨ ( ٨ی ئۆکتۆبری ٢٠١٨)، حوکمی سێدارەی هیدایەت عەبدوڵڵاپوور بەندکراوی سیاسی خەڵکی شنۆ لەلایەن لقی ٤٧ی دادگای بەرزی وڵاتەوە پەسەند و ئەو حوکمە بە فەرمی بە پارێزەرەکەی و بنەماڵەکەی ڕاگەیەندراوە.هیدایەت عەبدوڵڵاپوور خێزاندار و باوکی کچێک و کوڕێکی کەم تەمەنە بەناوەکانی کوردستان و سیروان.\nلە ٤١ ساڵی ڕابردوودا ڕێژیمی کۆماری ئیسلامی بێ گوێدان بە بیروڕای گشتی و بەبێ لە بەرچاوگرتنی هیچ پره‌نسیپێكی مرۆیی، لە سەرکوت و کوشتاری ڕۆڵەکانی کورد بە تایبەتی زیندانیانی سیاسی بەردەوام بووە و بە بەرچاوی بیروڕای گشتی جیهانەوە تاوانەکانی به‌ڕێوه بردووه و،بەردەوام لە هەوڵی نائارام کردن ناوچەکەو بە تایبەتی کوردستان وبە تایبەتیتر ناوجە سنووریەکا ن دەدا. کە ڕۆژ نیە کە کۆلبەر نەدرێنە بەر دەسترێژی گۆلەو،کۆکردنەوەی هێزی نیزامی لە سەر سنوورەکان و بەزاندنی سنوورەکان لە لایەن سپای ترۆریستی پاسداران بە بیانوی جۆراوجۆر بەردەوامە، هەر بۆیەئەنجومەنی زیندانییە سیاسییەکانی ڕۆژهەڵاتی کوردستان داوا لە بیر و ڕای گشتی و کۆمەڵگای مرۆڤایەتی و دامەزراوە و ڕێکخراوەکانی پارێزەری مافی مرۆڤ و كۆڕ و كۆمه‌ڵه نێونه‌ته‌وه‌ییه‌كان دەکا، پێش بە سەرکوت و ئێعدامی ڕۆڵەکانی کورد و پێشێلکاریەکانی مافی مروڤ لەلایەن کۆماری ئیسلامییه‌وه بگرن و چی دیکە ئیزن نەدەن مافی تاک و کۆی خەڵکی كوردستان پێشێل بکات ئەنجومەنی زیندانییە سیاسییەکانی ڕۆژهەڵاتی کوردستان ٤ی پووشپەری ٢٧٢٠\nانفجار کپسول گاز در ایلام، مسمومیت بیش از دویست تن را در پی داشت


کرانەوەی دیموکراسی یان زیندەبەچاڵکردنی!\nلەوەتی کورد خاکی وڵاتەکەی داگیر کراوە، رووبەڕووی زۆر نەهامەتی و ماڵوێرانی و چەرمەسەری بووەتەوە. ئەم بەسەرهاتەش بەردەوام لە لایەن یار و نەیاریەوە شرۆڤە کراوە و هەر کام لە گۆشە نیگای خۆیانەوە راڤەیان کردووە و تەنانەت دۆستانی کوردیش کەمتر دانیان بە بەشخوراوی کورد و بێمافکردنیداناوە.\nلە پاش رووخانی بەعس و دەستەبەربوونی بەشێک لە خەون و ئاوات و ئامانجەکانی کورد لە کەرتێکی وڵاتەکەیدا، دەسەڵاتی کوردی بە هەموو بێ ئەزموونی و کەموکوڕییەکانیەوە، لە ناوچەکەدا نموونەیەکی لە کرانەوە بە رووی دیموکراسیدا بەرجەستە کرد. ئەم دەسەڵاتە کوردییە دوای شەڕی ناوخۆیی، زۆر جار پەنای بۆ لۆژیک و دیالۆگ برد و زمانی ئاشتیخوازی کردە سەرمەشقی پەیوەندییە دیپلۆماسییەکانی بەرامبەر بە بەغدا، هەر ئەم نەرمی نواندنەش وایکردووە هەتا هەنووکە چارەنووسی کەرکوک و ناوچە دابڕاوەکانی باشووری کوردستان نادیار بێت. گەرچی ئەم رێکارە سیاسییانەی دەسەڵاتی کوردی باری ئەرێنی و نەرێنی خۆی هەبووە، بەڵام نکۆڵیش لەوە ناکرێ کە کاریگەری لە سەر وڵاتانی بەرکەوتەی کوردیش هەبووە، بە تایبەتی تورکیای هاوسنووری ئەم کەرتەی کوردستان کە چەندینجار جگە لە هەڕەشە و دانپیشاندانەکانی، سنوورەکانی هەرێمی کوردستانیشی بەزاند. تورکیا لەم جیرانەتییە سوودی بازرگانی زۆری بەرکەوت و لەوەش دڵنیا بوویەوە کە ئەم حکومەتە کوردییە جێی مەترسی نییە. هەر بۆیە پارتی دادوگەشەپێدان لە هەڵوێستێکی بوێرانەدا پڕۆژەی کرانەوەی دیموکراسی و پرسی کوردی لەو وڵاتەدا خستە بەردەم پەرلەمانەکەی، بەڵام زۆری نەخایاند و تەنها چەند تابلۆیەکی هاتووچۆی شارێکی کوردی ژێرنووسی کوردی بۆ کرا، کە دادگەی باڵای تورکیا بڕیاری داخستنی رێکخراوێکی خاوەن جەماوەری کوردی(DTP) دا.\nئەمە تەنها بڕیاری لایەنێکی راست، یان ئایینی، چەپ و سکۆلار و عەلمانی، یان کونسێرڤەتیڤی ناو دەسەڵاتی تورکی نییە، بەڵکو نەخشەی سیاسی دەسەڵاتی حکومڕان و باڵادەستە کە تا هەنووکە زیاتر لە 25 پارتی سیاسییان لەو وڵاتەدا لە چالاکی سیاسی بێبەش کردووە. ئەو دەسەڵاتەی کە هەرگیز بڕوایان بە فاکتۆری دانوستاندن نەبووە و دیالۆگیان بەهەند وەرنەگرتووە. دادگای باڵای تورکیا مقاشی هێزی دەرەکی نییە و لە ژێر فشاری دەرەکی ئەو بڕیارەی نەداوە، ئەم دادگایە سەربە دەسەڵاتی رەگەزپەرستە کەمالیستەکانە کە هەموو پۆستە هەستیار و سیادییەکانیان مۆنۆپۆڵ کردووە.\nبڕیاری داخستنی (DTP) وەک رێکخراوێکی کوردی و خاوەنی پتر لە 20 کورسیی پەرلەمانی تورکیا، و قەدەغەکردنی کاروچالاکی سیاسی لە 37 کەسایەتی و ئەندامی ئەو پارتە بۆ ماوەی 5 ساڵ، گەڕانەوەیە بۆ بنەماکانی توندوتیژی و رەگەزپەرستی لەو وڵاتە و خەونەکانی کرانەوەی دیموکراسی زیندەبەچاڵ دەکات. بێگومان ئەم بڕیارانە لە لایەن شەپۆلی تووڕەی کوردی بندەستی تورکیاوە بێ وەڵام نابن. تورکیا بە بەلاوەنانی کورد زیاتر پێگەی نێودەوڵەتی خۆی سست دەکات و بە دڵنیاییەوە پەیڕەوکردنی سیاسەتی حەزفکردن و بەلاوەنان هەرگیز تا سەر نابێت.


ئێران هەڕەشەی جەنگێكی گشتگیر لە ناوچەكە دەكات\nمحەمەد جەواد زەریف وەزیری دەرەوەی ئێران\n:: PM:02:46:19/09/2019 \nمحەمەد جەواد زەریف وەزیری دەرەوەی ئێران هەڕەشەی جەنگێكی گشتگیر لە رۆژهەڵاتی ناوەڕاست دەكات ئەگەر ئەمەریكا گورزی سەربازی لە ئێران بوەشێنێت. ئەمەش لە كاتێكدایە ئەمەریكا رای گەیاندووە پشتگیری لە سعوودیە دەكات بۆ گرتنەبەری هەر رێوشوێنێك بەرانبەر بەو هێرشەی كراوەتە سەر دامەزراوە نەوتییەكانی.\nئەمڕۆ پێنجشەم 19ی ئەیلوول، وەزیری دەرەوەی ئێران بە تۆڕی هەواڵی (سی ئێن ئێن)ـی ئەمەریكی راگەیاند، ئەگەر ئێران رووبەڕووی هەر گورزێكی سەربازی لەلایەن ئەمەریكا ببێتەوە، ئەوا جەنگێكی گشتگیر لە ناوچەكە روو دەدات.\nزەریف گوتی "زۆر بە رژدی دەیڵێم ئێران جەنگی ناوێت، نامەوێت بچینە ناو هیچ رووبەڕووبوونەوەیەكی سەربازی، بەڵام ئەگەر لەسەر خاكی خۆمان بەرگری لە خۆمان دەكەین".\nقسەكانی زەریف لە كاتێكدایە چەند رۆژێك پێش ئێستە رەتی كردەوە وڵاتەكەی لە پشت هێرشكردنە سەر دامەزراوە نەوتییەكانی سعوودیە بێت، ئاماژەی بەوەدا كە هێرشەكە لە لایەن میلیشیا حووسییەكانی یەمەن ئەنجام دراوە.\nلێدوانەكەی وەزیری دەرەوەی ئێران دوای تێپەڕبوونی چەند سەعاتێك دێت بەسەر لێدوانێكی دۆناڵد ترەمپ سەرۆكی ئەمەریكا كە رای گەیاندبوو، واشنتن تاوتوێی هەموو بژاردەكان لەگەڵ ئێران دەكات، لەوانەش بژاردەی سەربازی، گوتی "لە 48 سەعاتی داهاتوودا ئەمەریكا سزای نوێتر لەسەر ئێران دەسەپێنێت".\nهاوكات ئەو پێشوەچوونە خێرایانە، دوای خستنەڕووی بەڵگەكان دێت لەلایەن وەزارەتی بەرگری سعوودیە كە شەوی رابردوو لە كۆنگرەیەكی رۆژنامەوانی خستیەڕوو.\nعەمید توركی ئەلمالیكی گوتەبێژی وەزارەتی بەرگری سعوودیە لە كۆنگرە رۆژنامەوانیەكەدا رای گەیاند، هێرشی سەر دامەزراوە نەوتییەكانی سعوودیە بە چەكی ئێرانی بووە و لە رێی حەوت مووشەكی كڕوز و 18 فڕۆكەی بێ فڕۆكەوان كە لە باكورە هاتوونەتە ناو سنووری سعوودیە نەك باشوور، وەك ئاماژەیەك بۆ یەمەن.


كازمى پیرۆزبایی هاتنى جەژنی رۆژووی ئێزدییەکان دەکات » پێگەی تۆڕی میدیای عێراقی\nكازمى پیرۆزبایی هاتنى جەژنی رۆژووی ئێزدییەکان دەکات\nمسته‌فا كازمى سه‌رۆك وه‌زیران،ئه‌مڕۆ هه‌ینى، پیرۆزبایی هاتنى جەژنی رۆژووی ئێزى له ئێزدییەکان دەکات .\nنوسینگه‌ى ڕاگه‌یاندنى سه‌رۆكى ئه‌نجومه‌نى وه‌زیران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"كازمى پیرۆزبایی هاتنى جەژنی رۆژووی ئێزى له ڕۆڵه‌كانى گه‌لى ئێزدییەکان دەکات".\nوتیشى"گه‌رمترین پیرۆزبایی له‌ڕۆڵه‌ى گه‌لى ئێزیدییه‌كان ده‌كه‌م به‌بۆنه‌ى هاتنى جەژنی رۆژووی ئێزى".\nئاماژه‌یشیدا"به‌بۆنه‌یه جوانترین وشه‌ى خۆشه‌ویستى وبرایه‌تى ئاڕاسته‌ى ڕۆڵه‌ى گه‌لى ئێزیدى له‌عێراق وجیهان ده‌كه‌ین،وپه‌یوه‌ندى پته‌ومان به‌نیشتمانه خۆشه‌ویسته دووپاتده‌كه‌ینه‌وه كه‌هه‌موومانى له‌سه‌ر خێر وئاشتى وشانازى به‌ناسنامه‌بوونمان بۆى كۆكردۆته‌وه وجه‌ختیشده‌كه‌یه‌نه‌وه له‌سه‌ر هه‌وڵى به‌رده‌وامان بۆ پشتیوانیكردنى كه‌سوكارمان له‌ئێزیدییه‌كان بۆ ئه‌وه‌ى ساڵى داهاتوو له‌ناوچه‌كانى خۆیان به‌ته‌واوه‌تى ئارام وسه‌قامگیر بن".\nوتیشى"ئه‌م ده‌رفه‌ته به‌هه‌ل ده‌زانین بۆ ئه‌وه‌ى جه‌ختبكه‌ینه‌وه له‌قۆڵایی شیرازه‌ى كۆمه‌ڵایه‌تى عێراق كه‌یه‌كڕیزى وپێكه‌وه ژیان كردۆته بنه‌مایه‌ك بۆ هه‌نگاونان به‌ره‌و داهاتوویه‌كى باشتر له‌سایه‌ى عێراقێ گه‌شه‌سه‌ندوومان به‌سه‌رجه‌م پێكهاته وده‌وڵه‌مه‌ندییه جۆراوجۆره‌كانى".


عەلی حەمەساڵح لەبارەی هەوڵەكان بۆ كەمكردنەوەی قاچاخچێتی لە مەرزەكان دەڵێت، “ھیوادارم بە کردار ڕایبگرن”، ئاشكراشیكردووە، قاچاخچێتی لە باشماخ كەمیكردووە.\nعەلی حەمەساڵح، پەرلەمانتاری گۆڕان لە پەرلەمانی كوردستان لە تۆڕی كۆمەڵایەتیی فەیسبووك نووسیویەتی، “دوو ساڵ بە بەردەوامی باسی قاچاخیمان دەکرد، ڕەتیاندەکردەوە، ئێستا خۆیان وەک تاوان باسی دەکەن”، پەرلەمانتارەكە دەڵێت، “ھیوادارم بە کردار ڕایبگرن”.\nدواتر عەلی حەمەساڵح كۆمێنتی لەسەر پۆستەكەی خۆی كردووە و دەڵێت، “ئێستا فڕۆکەخانە باشە (مەبەستی فرۆكەخانەی سلێمانییە)، دوێنێ شەو بەدواداچوونم کرد، باشماخیش کەمی کردووە، بەڵام تەواو ڕانەگیراوە”.\nپەرلەمانتارەكەی گۆڕان پێشیوایە، “ئێستا ناتوانین حوکمی تەواو بدەین، بەڵكو دوو بۆ سێ هەفتەی دیکە”.\nلە هەولێر تۆمەتبارێك بە سێ كیلۆگرام ماددەی هۆشبەرەوە دەستگیركرا\nوەزارەتی ناوخۆی هەرێم ڕایدەگەیەنێت، ئەو ماتۆڕسكیلانەی لە دەروازەكانی هەرێمەوە داخڵكراون، تۆماردەكرێن، دەشڵێت، لە ڕسوماتی تۆمارکردنی ژینگە و ڕێگەوبان…


دەستەی دەستپاکیی هەرێم لە نوسراوێکیدا ڕاستکردنەوە بۆ لێدوانێکی سەرۆکی دەستەکە دەکات کە تێیدا ئاماژەی بەوەکردبوو، "ئەندامێکی ئەنجومەنی پارێزگا لەسەر پسوڵەی گومرکی پەروێزخان فەرمانی دەرکردنی بۆ دەرکراوە"، بەڵام نوسراوەکە دەڵێت، لە بری دەستگیرکردن وشەی دەرکردن بە هەڵە بەکارهێنراوە.\nدەستەی دەستپاکیی هەرێمی کوردستان لە ڕونکردنەوەیەکدا کە وێنەیەکی دەست "ناس کورد" کەوتووە (پێنجشەممە 4ی شوباتی 2021) ڕایگەیاندووە، لە چەند رۆژی ڕابردوو لە چاوپێکەوتنێکی سەرۆکی دەستە لەگەڵ ڕادیۆی دەنگی ئەمریکا لە میانی پرسیارکردن لەسەر کەیسی پسوڵەی گومرکی پەروێزخان لە جیاتی وشەی "دەستگیرکردن" وشەی "دەرکردن" بەهەڵە بەکارهێنراوە بۆ ئەندامێکی ئەنجومەنی پارێزگای سلێمانی، بۆیە بە پێویستیان زانی ڕونکردنەوە بدەن.\nباسی لەوەشکردووە، کەیسەکە هێشتا لەژێر لێکۆڵینەوەدایە و دەرکردنی ئەندامێکی ئەنجومەنی پارێزگاش لە دەسەڵاتی دادوەری لێکۆڵینەوەی دەستپاکی نییە، بەڵکو لە دەسەڵاتی ئەنجومەنی پارێزگایە بەو شێوەیەی کە لە یاساکەدا هاتووە ئەگەر دوای تەواوبوونی لێکۆڵینەوە و دەرچوونی بڕیاری کۆتایی دادگا تاوانبار بوونی سەلمێنرا.\nئەحمەد ئەنوەر لە چاوپێکەوتنێکدا لەگەڵ دەنگى ئەمریکا کە "ناس کورد" بەدواداچوونى بۆ کردبوو (3ی شوباتی 2021) ئاماژەى بەوەکردبوو، ئه‌و كه‌یسه له دادگای لێكۆڵینه‌وه‌ی ده‌ستپاكی له كه‌لار لێكۆڵینه‌وه‌ی له‌سه‌ر ده‌كرێت، ژماره‌یه‌كی زۆر تۆمه‌تباری تێدایه له‌سه‌روو 40 بۆ 45 كه‌س ده‌بێت، به‌شێوه‌یه‌كی به‌رده‌وام دادوه‌ر بانگییان ده‌كات.\nبەڵگەی نوێ لەسەر دۆسییەی بردنە دەرەوەی 6 ملیار یۆرۆ لە هەرێم دەخرێتەڕوو\n2021.02.15 - 14:50


ئامریکا بەردەوام دژی ڕێژیمی ئێران لێدوان دەدات\n15:18 - 28 رەزبەر 2717\nکوردستان میدیا: بەرپرسانی ئامریکا دوای دیاری کردنی ستراتیژی نوێی ئامریکا دژی ڕێژیمی ئێران لێدوانی نوێ دەدن و پشتیوانی له بڕیارەکانی دانڵد ترامپ دەکەن.\nڕۆژی پێنجشەممە ڕێکەوتی ٢٧ی ڕەزبەری ١٣٩٦ی هەتاوی، ژێنراڵ هێربێرت ڕیمۆند مەک مەستێر ڕاوێژکاری ئەمنییەتی نەتەوەیی کۆشکی سپی، لە بارەی ستراتیژی نوێی ئامریکا لە مەڕ ڕێژیمی ئێران وتی: ئەو بڕیارانەی ترامپ هەموو بە هۆی کردەوە تێکدەرانەکانی ڕێژیمی ئێرانە.\nناوبراو باسی لەوە کردووە ستراتیژی نوێی ئامریکا تەنیا لە سەر بەرجام چڕ نابێتەوە.\nمەک مەستێر لە بەشێکی قسەکانیدا باسی له کردەوە تێکدارانەکانی ڕێژیمی ئێران، وەک پشتیوانیی ماڵی لە تێرۆریزم، پشتیوانی لە جینایەتەکانی ئەسەد، هەڕەشە لە ئیسرائیل، هەڕەشە لە کەشتییەکانی ئامریکا لە کەنداو و چەندین کردەوەی تێکدەرانەی دیکە کردووە.\nڕاوێژکاری ئەمنییەتی کۆشکی سپی هەروەها وتی: کە ئێمە دەبێ وەکوو کۆمەڵگای جیهانی بۆ مەحکووم کردنی پێشێلکاریی مافی مرۆڤ لە لایەن سپای تێرۆریستیی پاسدارانەوە هەموو پێشبینیەک لەبەر چاو بگرین.\nهەروەها مایک پمپێئۆ سەرۆکی ڕێکخراوی (CIA) وتوویەتی: ڕێژیمی ئێران ناوەندی هەڕەشەکانی ڕۆژهەڵاتی نێوەڕاستە و ئامریکا بە گوشارهێنان بۆ سەر سپای پاسداران و هێزی قودس پێش لە کردەوە تێکدەرانەکانی ئەو ڕێژیمە دەگرێت.\nسەرۆکی سی‌ئای‌ئەی باسی لەوەش کردووە، ڕێژیمی ئێران بە شێوەی شاراوە درێژە بە چالاکییە مووشەکییەکانی دەدات.\nپێشتریش مایک پێمپێئۆ، لە وتارێکدا لە زانکۆی تێگزاس ڕۆژی پێنجشەممە ڕێکەوتی ٢٠ی ڕەزبەر، ڕێژیمی ئێرانی بە هاوشێوەی داعش ناو برد و وتی: جیاوازی نێوان ڕێژیمی ئێران و داعش لەوە دایە، کە دەوڵەتی ئیسلامیی بە دوای دامەزراندنی خەلافەتەوە بووە، بەڵام ڕێژیمی ئێران گەورەترین پشتیوانی تێرۆریست لە دنیا دایە.\nلە دوای لێدوانەکانی ئەو دوو بەرپرسە باڵایەی ئامریکا، ڕێکخراوی سپای تێرۆریستیی پاسداران لە بەیانییەیەکدا ڕایگەیاند، پەرەپێدانی توانای مووشەکیی کۆماری ئیسلامی سەرەڕای هەموو گەمارۆوە ئابوورییەکان بە هێزێکی زیاتر درێژە پێ دەدەین.\nڕێژیمی تێرۆریستیی ئێران لە ماوەی چل ساڵی ڕابردوودا بە پەیڕەوی لە سیاسەت و ستراتیژییەکی دیار لە فیکری ئەوەدا بووە، کە بە دامەزراندنی گرووپە بونیاتگەرا مەزهەبییەکان لە وڵاتانی دراوسێ و ناوچەکەدا بە شێوەیەکی ناڕاستەوخۆ هێز و دەسەڵاتی خۆی لە وڵاتانی ناوچەکەدا پەرە پێ بدات و بە دروست کردنی دووبەرەکیی و شەڕی ناوخۆ لە وڵاتانی ڕۆژهەڵاتی ناوەڕستدا ویستوویەتی ئاگری شەڕ لە خۆی دوور بخاتەوە.


کاربه‌ده‌ستان و به‌ڕێوبه‌ری خوێندکاران ئێوه به‌رپه‌رسن له‌نوێژی خوێندکاران :: ماڵپه‌ڕی فه‌رمووده\nکاربه‌ده‌ستان و به‌ڕێوبه‌ری خوێندکاران ئێوه به‌رپه‌رسن له‌نوێژی خوێندکاران\nکاربه ده ستان و به ڕێوبه ری خوێندکاران ئێوه به رپه رسن له نوێژی خوێندکاران\nبه ڕاستى لێپرسراوێتى ئه ركێكى گران و گه وره يه ، وه پێويسته له سه ر كاربه ده ستان وا بڕواننه پله و پايه يان\nكه لێپرسراوێتى يه نه ك زه عامه ت و به گه وره دانان و له خۆبايى بوون. پێويسته بزانن كه ئه وان لێپرسينه وه يان له سه ره له لايه ن خواى گه وره ، هه روه ها له لايه ن ژێرده سته كانيشيانه وه . پێغه مبه ر(صلی الله علیه وسلم) ده فه رمووێت:\n(إنها أمانة، وإنها يوم القيامة خزيي وندامة، إلا من أخذها بحقها، وأدى الذي عليه فيها) (صحيح الجامع الصغير: 7823) . واته : لێپرسراوێتى ئه مانه ته وه له ڕۆژى دوايى سه رشۆڕى و په شيمانى يه ، ته نها كه سانێك نه بێت كه به حه ق وه رى ده گرێت، كه ئه وه ى له سه ريه تى جێبه جێى بكات. هه ر كاربه ده ستێك به ئه ميندارێتى و دڵسۆزى و ده ست پاكى و دڵپاكى و داوێن پاكى و به په رۆشى و چالاكى يه وه ئه ركه كه ى به جێ بێنێت ئه وه سه ربه رزه و پاشه ڕۆژێكى به خته وه رى هه يه لاى خه ڵكى له دونيادا، وه هه روه ها لاى خواى په روه ردگاريش ئه جرو پاداشتى زۆر گه وره يه ، وه يه كێك له و حه وت كه سانه ى كه توشى ناره حه تى يه كانى ڕۆژى دوايى نايه ت ئيمام و پێشه واو سه ركرده ى دادپه روه ره . به ڵام به پێچه وانه شه وه هه ر لێپرسراوێك كه مته رخه م يا خيانه ت كار بێت ئه وه به ر له عنه ت و نه فرينى خواو دواجار گه ليش\nده كه وێت، وه ڕۆژێك دێت فڕێ بدرێته زبڵدانى مێژووه وه به سوكى و ڕوو ڕه شى، وه خيانه ت كردنيش چه نده ها شێوازى هه يه :\n*هه يه خيانه ت له ماڵ و سامانى ژێر ده سته كانى ده كات.\n*وه هه يه خيانه ت له ڕه وشت و ناموسيان ده كات و پارێزگارى له ڕه وشتى ڕه سه ن و باشى گه ل و قه ومه كه ى ناكات، به ڵكو به پێچه وانه وه هانيان ده دات بۆ داماڵينى پۆشاكى حه يا و ڕه وشت، به ناوى مۆده و پێش كه وتن و ئازادى!!\n*وه هه يه خيانه ت له بيروباوه ڕى گه له كه ى ده كات و پارێزگارى ناكات له بيروباوه ڕيان، به ڵكو هاوكارى بڵاو بونه وه ى بيرءباوه ڕى پوچ و بێ باوه ڕى و دوور له دينه . كه واته پێويسته كاربه ده ستان له خوا بترسن و هه ست به و ئه ركه گرنگه ترسناكه بكه ن كه له سه ر شانيانه ، بابزانن كه ئه ركى سه رشانيان ته نها پاراستنى خاك و نيشتيمان نى يه ، به ڵكو ئه ركى پاراستنى شه ڕه ف و ناموس و بيروباوه ڕيشى له ئه ستۆيه . وه ئه و بوارانه ى كه كه م و كورتى تێدا ده بينرێن له لايه ن زۆر كاربه ده ستان زۆرن، به ڵام ئه وه ى كه زۆر زۆر ترسناكه بريتى يه له ڕێگرتنى قوتابيان و خوێندكاران له ئه نجامدانى نوێژه فه ڕزه كانيان، نوێژى نيوه ڕۆو عصر له قوتابخانه و خوێندنگاو په يمانگاو دانيشگا له لايه ن هه ندێك له مامۆستاو\nبه ڕێوه به ران !!\nله سه رده مى حزبى به عسى كافر شيعارى به عسى يه كان ئه وه بوو كه قوتابى يان سه رباز\nيان كارمه ند كاتێك كه ده هاتنه ناو دائيره كه يان پێويست بوو پۆشاكى دين و ئيمان داڕنن و وه ك جانتايه ك ئيسلامه تيه كه يان له ده رگاى ده ره وه دابنێن. وه ئه وانه ى كه خه ست بوون له حزبايه تى نه يان ده هێشت له قوتابخانه و معسكر نوێژ بكرێت. به ڵام ئه مڕۆش به هه مان شێوه ، به داخه وه نوێژ قه ده غه ده كرێت له قوتابيانى كوڕو كچ له لايه ن هه ندێ له به ڕێوه به ران، له كاتێدا كه ڕێگه يان پێ ده ده ن هۆڵى تايبه تيان هه بێت بۆ شانۆو ڕه قس و سه ما، به ڵام ناهێڵن ژوورێك هه بێت بۆ نوێژ، كه نوێژ حه قى خوايه و هيچ زيانێكى نى يه و په يوه نديشى به حزبايه تى و تيرۆره وه نى يه !! وه نوێژ ڕوكنێكى گه وره ى ئيسلامه و پێويست تره له هه موو ئه و ده رسانه ى كه له قوتابخانه و خوێندنگاو په يمانگاو دانيشگا ده خوێندرێن، پێغه مبه رى خوا (صلی الله علیه وسلم)\nفه رموويه تى: (بين الرجل وبين الشرك والكفر ترك الصلاة) (صحيح الجامع الصغير: 2848) 0 (فمن تركها فقد كفر) (صحيح الجامع الصغير: 4143) . واته : له نێوان مرۆڤ و هاوبه ش بڕياردان وكوفردا وازهێنانه له نوێژ، وه ئه وه ى واز له نوێژ بهێنێ كافر ده بێت0\nوه كوفريش به ره و دۆزه خه كه واته چ پێشكه وتن و خێرێك له خوێندن و بڕوانامه يه كدا هه يه كه پاشه ڕۆژه كه ى چوونه ناو ئاگرى دۆزه خ بێت.\nوه به رده وام قوتابى نوێژخوێن به وه فايه بۆ مامۆستاكانى و بۆ گه ل و نيشتيمانى، وه ئه و ڕێز له گه وره ى خۆى ده گرێت و پارێزگارى له ڕه وشت و بيروباوه ڕى گه له كه ى ده كات، وه هيچ كاتێك نوێژ نه بۆته هۆى توندڕه وه ى و تيرۆر، به ڵكو به پێچه وانه وه ڕێگرتن له نوێژو خواپه رستى تيرۆرى لێ ده كه وێته وه و توندڕه وى لێ په يدا ده بێت.\nله كۆتايدا پێويسته به ڕێوه به ران له خوا بترسن و ڕێگا نه گرن له قوتابيان له ئه نجامدانى نوێژه فه ڕزه كانيان كه كاتى ديارى كراوى خۆيان هه يه :\n(إِنَّ الصَّلَاةَ كَانَتْ عَلَى الْمُؤْمِنِينَ كِتَابًا مَوْقُوتًا) [النساء: 103] . پێغه مبه رى خوا (صلی الله علیه وسلم)\nله كاتى ڕووبه ڕوو بوونه وه شياندا له گه ڵ دوژمن له غه زادا نوێژيان به جه ماعه ت ده كرد، كه واته له خوا بترسن با حاڵتان وه كو حاڵى ئه بوجه هلى كافرى لێ نه يه ت كه پێغه مبه رى (صلی الله علیه وسلم)\nقه ده غه ده كرد له نوێژ: (أَرَأَيْتَ الَّذِي يَنْهَى عَبْدًا إِذَا صَلَّى أَرَأَيْتَ إِنْ كَانَ عَلَى الْهُدَى أَوْ أَمَرَ بِالتَّقْوَى) [العلق: 9] .\nوه نابينى ئه و ديكتاتۆره ى كه قه ده غه ى\nنوێژ كردنى له پێغه مبه ر (صلی الله علیه وسلم)\nده كرد هه رچه نده كه ئه و نوێژ خوێنه له سه ر ڕێگاى ڕاسته و هيدايه ت دراوه و فه رمانيش به خۆپارێزى ده كات له توڕه يى خواو كارى خراپه و زيان به خش، واته كارێك ناكات كه زه ره رى بێت و فه رمانيش به چاكه ده كات. كه وا بوو چۆن ده بێت ڕێى نوێژ كردن بگريت له و كه سه باشه له كاتێكيشدا كه ڕێى ئيسلامه تی و فه رمانى خواو پێغه مبه ر (صلی الله علیه وسلم)\nبه درۆ داده نێيت و پشتيش هه ڵ ده كه يت له نوێژو به ندايه تى بۆ خوا!!\nدواى ئه وه خواى گه وره فه رمووى: (أَلَمْ يَعْلَمْ بِأَنَّ اللَّهَ يَرَى) [العلق: 14]0 واته : ئايا ئه و ڕێگره نه يزانيوه كه خواى په روه ردگار ده يبينێت و ئاگاى له حاڵيه تى و لێى توڕه ده بێت: (كَلَّا لَئِنْ لَمْ يَنْتَهِ) [العلق: 15] 0 واته : نه خێر سوێند به خودا ئه گه ر واز نه هێنيت له م ڕێگرى و دژايه تى يه ئه وا: (لَنَسْفَعَنْ بِالنَّاصِيَةِ) [العلق: 15]. نێوچاوانى ده گرين و ڕايده كێشين و فڕێى ده ده ينه ناو ئاگرى دۆزه خ،\n(نَاصِيَةٍ كَاذِبَةٍ خَاطِئَةٍ) [العلق: 16] .\nنێوچاوان و پێشه سه ره درۆينه به هه ڵه دا چووه كه ى (فَلْيَدْعُ نَادِيَهُ) [العلق: 17] .\nوه كه عه زابى خوا هات ئه و كاته با ڕێگره كه بانگى هۆزو عه شيره ته كه ى خۆى بكات و داواى ڕزگار كردن و فرياكه وتنيان لێ بكات:\n(سَنَدْعُ الزَّبَانِيَةَ) [العلق: 18] .\nئێمه ش بانگى فريشته كانى عه زاب ده كه ين ئه و كاته بۆى ده رده كه وێت كه كێ سه ركه وتوو ده بێت؟! ئه مه له دونيا هه روه كو له فه رمووده يه كدا هاتووه كه ئيمامى بوخارى ده يگێڕێته وه له عبدالله ى كوڕى عباس كه فه رمووى: ئه بو جه هل ووتى ئه گه ر جارێكى تر (محمد(صلی الله علیه وسلم) ) ببينم نوێژ بكات لاى كه عبه ئه وا پێ ده خه مه سه ر ملى، پێغه مبه ريش (صلی الله علیه وسلم)\nفه رمووى: ناتوانى ئه وه بكه يت، ئه بوجه هل ووتى : چ كه سێك ده تپارێزێت له من له كاتێكدا كه بانگ بكه م پڕى ئه و دۆڵه پياوانى هۆزه كه م به ده نگمه وه دێن و له گه ڵ منن!! پێغه مبه ريش (صلی الله علیه وسلم)\n( لئن فَعَل لأخذته الملائكة).\nواته : ئه گه ر واى بكردايه ئه وا فريشته ى سزا ناوچاوانيان ده گرت و يه ك سه ر ده يان برد.\nوه هه روه ها له دواڕۆژيشدا ئه و كه سانه ى كه ڕێگرى نوێژ كردن و خواپه رستى و ده رس خوێندنى شه رعين حاڵيان زۆر خراپه و دۆزه خ شوێنيانه ، چونكه هه ندێك كه س خراپه كه يان ته نها ئه وه يه كه خۆيان دوورن له نوێژو خواپه رستى، به ڵام كه سانێك هه ن له وان خراپترن كه ته نها به وه ناوه ستن خۆيان نوێژ ناكه ن به ڵكو دژايه تى نوێژ خوێنانيش ده كه ن و ڕێگاش ده گرن له بڵاو بوونه وه ى دينى خوا وه ڕێگا ناده ن خه ڵك به ئازادى خواپه رستى خۆى بكات!!\nبه ڕاستى سه يره ناو وناوه ڕۆك و قسه و كرده وه دژ به يه ك بن! له كاتێكدا ده بيستين شيعارى ئازادى و سه ربه ستى و ديموكراسى به رز ده كرێته وه ، به ڵام به كرده وه ئازادى ته نها بۆ خراپه كارى و به د ڕه وشتى هه يه و ته نها كه سانى دوور له خوا وه ك مرۆڤــ مافيان هه يه كه جنێو به خوا بده ن؟! بێ ئابڕوويى به رامبه ر قورئان و پێغه مبه ر(صلی الله علیه وسلم)\nبكه ن له ڕێى شيعارى ئازادى و مافى مرۆڤــ!! به ڵام ئازادى نى يه بۆ كه سێك بڵێ من قوتابى يان خوێندكارم و نوێژيش ده كه م له كاتى خۆيدا، ئازادى نى يه بڵێى من جل و به رگم به شێوه يه كه خوا پێى ڕازييه ! ئازادى نى يه بۆ دينه كه ى خوا له سه ر زه ويه كه ى خوا له ناو به نده كانى خوا! چه نده سه يره ڕێ بگرێ له فه رمانى خوا، له دينى خوا، له قورئانه كه ى خوا!! كاكى كاربه ده ست بير بكه وه تۆ دروستكراوێكى خوايت و له سه ر زه ويه كه ى ئه و ده ژيت به هه واو نان و ئاوى ئه و، وه بۆلاى ئه ويش ده گه ڕێيته وه ، كه واته خۆت بناسه كه چه نده لاوازيت، خواش بناسه كه خاوه ن هه موو زه وى و ئاسمانه كانه ، كه وابوو چۆن ڕێ به خۆت ده ده يت كه دژايه تى ئه و بكه يت و كۆسپ بيت له ڕێگاى خواپه رستيدا. كه وابوو هه وڵ بده ن و شوێنێكى تايبه ت بكه نه وه بۆ نوێژ له قوتابخانه و په يمانگاكان و دانيشگاكان و\nدائيره كان بۆ ئه وه ى خوا لێتان ڕازى بێت و گوناهى ئه م هه موو قوتابى يه نه يه ته سه رشانتان بۆ قيامه ت. ئامۆژگاريش بۆ قوتابيان و خوێندكاران ئه وه يه كه هه مووتان هاوده نگ بن و داوا بكه ن به ڕێزه وه له به ڕێوه به ر و مامۆستايانتان ڕێگاى نوێژتان پێ بده ن و بۆيان ڕوون بكه نه وه كه مه به ستتان ته نها نوێژه نه ك خۆدزينه وه له وانه كانتان، وه پێويسته هيچ كاتێك وه له هيچ شوێنێك ڕازى نه بن به نوێژ نه كردن يان دوا خستنى چونكه پێغه مبه رى خوا (صلی الله علیه وسلم)\n(من فاتته صلاة العصر فكأنما وتر أهله وماله) (صحيح سنن النسائي: 478).\nواته : هه ر كه سێ نوێژى عه سرى بچێت ئه وه وه كو ئه وه وايه هه موو ئه هل و ماڵى له ده ست دابێت. وه فه رموويه تى:\n(من ترك صلاة العصر فقد حبط عمله) (صحيح سنن النسائي: 474). واته : هه ركه سێ واز بهێنێ له نوێژى عه سر ئه وا كرده وه كه ى هه ڵوه شاوه ته وه ، وه يه كه م شت كه مرۆڤــ لێپرسينه وه ى له سه ر ده كرێت له ڕۆژى دوايى نوێژه . كه وابوو باگشت لايه ك له خوا بترسين و پارێزگارى له نوێژه كانمان بكه ين.\n(ئاماده کردنی مامۆستا عبداللطیف أحمدمصطفی)\n)مافی گشت موسلمانێکه بۆسود وه رگرتن و بڵاو کردنه وه ی ئه م بابه ته و گشت بابه ته کانی ماڵپه ڕی فه رمووده)\nبەش: بابەتی گشتی سەردان: ٢٧٠٥


رژیمی ئێران هەوڵی قڕكردنی ئاژەڵە نایابەكانی كوردستان دەدات – زاگرۆس پۆست\nماڵەوە / کوردستان / رژیمی ئێران هەوڵی قڕكردنی ئاژەڵە نایابەكانی كوردستان دەدات\nدوو شه‌ممه 23 كانونی یه‌كه‌م 2013\tکوردستان, هەواڵ 76 جار خوێنراوه‌ته‌وه\nسەرچاوەیەك باس لەوەدەكات چەكدارانی سەر بە حكومەتی ئێران لە چەند ناوچەیەكی ڕۆژهەڵاتی كوردستان دەستیان كردووە بە لەناوبردنی ئاژەڵە نایاب و دەگمەنەكان.\nژینگەپارێزێكی شاری مەریوانی رۆژهەڵاتی كوردستان بە رادیۆ نەوای ڕاگەیاند: پاش ئاگرتێبەردانی ژینگە و دارستانەكانی ڕۆژهەڵاتی كوردستان لە لایەن چەكدارانی سەر بە حكومەتی ئێران، ئەمجارە لە گەڵ هاتنی وەرزی سەرما ئەو چەكدارانە دەستیان كردووە بە لە ناوبردنی چەندین جۆر ئاژەڵ و باڵندەی دەگمەن و نایاب لەوانە هەڵۆ، واشە، شابوەكەڕە، ڕێوی و چەقەڵ.\nوتیشی: چەكدارانی سەر بە ئیتلاعات و سوپا كە چەكی جۆری كڵاشینكۆفیان پێ یە، لە چیاكانی كۆساڵان و شاهۆ بەشێوەیەكی بەربڵاو دەستیان كردووە بە ڕاوكردنی كەڵەكێوی و بزنە كێوی.\nهەر بە وتەی ئەو سەرچاوەیە تەنیا لە ماوەی رابردوودا 10 باڵندە و ئاژەڵی بریندار رادەستی “ئەنجومەنی سەوزی چیا” كراوە و ئەو ئەنجومەنە ناحكومیەش لە سەر ئەركی خۆی چارەسەریان بۆدەكات.\nئەو ژینگەپارێزە ئەو كردەوەی هێزە ئەمنیەكانی ئێرانی بە هەڵمەتێك بۆ “قڕكردن و لەناوبردنی ژینگەی كوردستان” ناوبردووە.\nجێی ئاماژەیە لە ساڵانی رابردوودا چالاكوانانی ژینگەپارێزی رۆژهەڵاتی كوردستان چەندین جار حكومەتی ئێران و هێزە ئەمنیەكانی ئەو وڵاتەیان بە سوتاندنی دارستانەكانی ئەو بەشەی كوردستان تۆمەتبار كردووە.


زۆر نازپێدان بە منداڵ.. لە رێی دەردەکا.\nمنداڵان زۆر خۆشەویستن .. منداڵان تۆی ژیانن .. هیوای داهاتووی گەلانن .. منداڵان گرنگترین سامان و سەرمایەن .. کە لە نەوت زێڕیش بەنرخترن.\nتا دروستر کوردیلە چاوگەشەکانی ئەمڕۆمان گۆش و پەروەردە بکەین .. تا باشتر ئاراستەیان بکەین .. جوانتر رێنمایی و ئامۆژگاریان بکەین .. زیاتر دڵنیا دەبین لە هێنانەدی ژیان و ئایندەیەکی خوازراوی خۆشتر و شیاوتر بۆ کورد و کوردستان . کوردیلەکانمان دەبن بە کەسایەتی و بە تاکی دروست و سوودبەخشی بڕوا و متمانەبەخۆی کۆمەڵگای کوردیمان .. سۆز و خۆشەویستی و هاوبەستەبوونیان بۆ کوردستانی شیرینمان دەبێت .. دەتوانن بەرگەی بەرهەڵست و کێشە و تەنگەژە و گۆڕانکاری و کارەساتەکانی ژیان بگرن .. بە ئەوپەڕی ئازایی و بە بڕوا و متمانەوە، بوێرانە رووبەروویان ببنەوە.\nمنداڵان ئەو شوولکە تەڕ و ناسکە نەمامانەن، کە پێویستە بە جوانی پیان بگەیەنین، تا ببنە کەڵەداری قەد ئەستوور و رەگ داکوتراوی بە ناخاچوو، خۆڕاگربن و بێ باکبن و، بە هەڵکردنی رەشەبا و زریان و تسۆنامی روودا و کارەسەتاکانی ژیان هەڵنەتەکێن.\nراستە سۆز و میهرەبانی و خۆشەویستی دایکان و باوکان بۆ جگەرگۆشەکانیان، لە رادەبەدەر و بێ سنوورن .. بەڵام پەروەردەکردنیان بە دروستیی شیرینتر و لە پێشترە.\n(ئەرستۆ) دەڵێت: "رەگی پەروەردە تاڵە .. بەڵام بەرەکەی شیرینە".\n(لۆدڤیج ڤان بتهۆڤن) دەڵێت: "ئامۆژگاری باش فێری منداڵەکانتان بکەن .. ئەمە ئەو شتەیە کە بەختەوەریان دەکات نەک زێڕە".\nخێزان یەکەمین دەزگای پەروەردەییە .. بنەمایەکی سەرکییە لە پێگەیاندنی و پێکهێنانی کەسایەتی منداڵدا .. منداڵ لە باوەشی خێزاندا چاوهەڵدێنێ و، دەژیت و، وەردەگرێت و، فێردەبێت .. تا گەورە دەبێت و دەتوانێت پشت بە تواناکانی خۆی ببەستێت .. لە دوای ماڵ و خێزان، منداڵ ماوەیەکی زۆریش لە دەزگای دووەمدا کە قوتابخانەیە و تەواکەری ماڵەوەیە، بەسەردەبات .. بەڵام زۆربەی خەسڵەتەکانی رەوشتی و رەفتارەکانی و ئەو شتانەی منداڵ فێریان بووە .. لە پێنج ساڵەی یەکەمی تەمەنیدا، لە ماڵەوە لە ئەندامانی خێزانەکەیەوە، لە دایک و باوک و خوشک و برا و کەسوکارییەوە وەری گرتوون .. یا لە دایەن و پەروەردەکارەکەی و دادەکانی باخچەی ساوایانەوە وەری گرتوون .. لێکۆڵینەوە و توێژینەوەکان هەموویان جەخت لەسەر ئەم راستییە دەکەن کە ئەم قۆناغە گرنگترین و، ناسکترین و، هەستیارترین و، مەترسدارترین قۆناغە، لە ژیان منداڵدا . ( فرۆید ) دەڵێت: "بەشی زۆری کەسایەتی هەر تاکێک لە تەمەنی منداڵیدا دروست دەبێت .. بە تایبەتیش تا شەش ساڵان".\n(ماریا مەنتسۆری) هەر لە بارەی ئەم قۆناغەوە دەڵێت: "گرنگترین قۆناغ لە ژیانی مررۆڤدا، قۆناغی خوێندنی باڵای زانکۆ نییە، بەڵکو یەکەمین قۆناغی ژیانە، کە لە دایکبوونەوە تا تەمەنی شەش ساڵانە".\nزۆربەی خەسڵەت و بنەماکانی ژیان و کەسایەتی مرۆڤ، لەم پێنج ساڵەدا دەق دەگرن و دەچەسپین .. دروستبن یا نادروست، کارتێکردن و رەنگدانەوەیان لە ژیانی ئەمڕۆ و داهاتووی منداڵدا دەبێت .. بە سەرنجدان و خوێندنەوەی خەسڵەت و هەڵس و کەوت و رەفتارەکانی ئەمڕۆی منداڵ لەم قۆناغەدا .. دەتوانین پێشبینی ئەو بکەین و ئەوە بزانین کە ئەم منداڵە لە داهاتوودا چ کەسایەتییەکی لێ دێتە کایەوە .. تا خێزان رێک وپێک و تەبا و رۆشنبیر و وریابن .. تا زیاتر شارەزای قۆناغەکانی گەشەکردنی منداڵ بن .. تا زیاتر کەش و هەوای خێزانی و رەفارەکانیان لەبار و دروست بن .. منداڵەکانیان مەستی پێویستییە بایۆلۆژی سایکۆلۆژیاکانیان ببن .. منداڵەکانیان بە دروستی و بە سروشتی گەشە دەکەن و، تاک و کەسایەتی هاوسەنگ و کۆمەڵایەتییان لێ دێنە کایەوە.\nبێگومان دایکان و باوکان لە هەموو کەسێ سۆزدارتر و، بە بەزەییتر و، دڵسۆزترن بۆ منداڵەکانیان، میهرەبانی و خۆشەویستیان لە رادەبەدەر و بێ هاوتا و بێ سنوورە .. ئەم سۆز و خۆشەویستییەش ماکییە (غەریزییە) تەنها لە مرۆڤدا نییە، بەڵکو لە زۆربەی گیانەوەرەکانی تریشدا هەیە.\nپێویستە دایکان و باوکان ئەم زۆر خۆشەویستییەیان بۆ منداڵەکانیان، لە دڵی خۆیاندا بهێڵنەوە .. چونکە ئاشکراکردنی ئەو هەموو سۆز و خۆشەویستیەی دایک و، زۆر نازدان بە منداڵەکانی و، زیادەڕۆیی لە ئاگاداری و چاودێری و پاراستن و پیاهەڵدانیان، زیانێکی زۆر بە منداڵەکانی دەگەیەنن و، کاریگەری و رەنگدانەوەی نەرێنی و خراپیان لەسەر ژیانی ئەمڕۆ و داهاتوویان دەبێت .. ئێمە ئەوە ناڵێین کە دایکان و باوکان سۆز و بەزەییان بۆ جگەرگۆشەکانیان نەبێت .. بە پێچەوانەوە سۆز و خۆشەویست و بەزەیی پێوستن بۆ منداڵان و، ئاسوودەیی و شادی بە دەروونیان دەبەخشێت .. بەڵام پێویستە بە شێوەیەکی هاوسەنگی بێت و، زیادەڕۆیی لە گوزارشت کردن لە سۆز و خۆشەویستییان بۆ منداڵەکانیان نەکەن .. کورد وتەنی : " هەموو شتێ بە خوێ، خوێش بە مانا " واتا هەموو شتێک پێوەر و ئەندازەی خۆی هەیە، کە لەو ئەندازەیە تێپەڕی خراپ دەبێت .. وەکو دەڵێن ( باشرین ئەوەیە کە مامناوەندی بێت ) .. هەندێ لە دایکان و باوکان شانازی بەوەوە دەکەن کە منداڵەکانیان بە ناز بەخێودەکەن، بێ ئەوەی کە بزانن ئەو بە نازبەخێوکردنە، چ ئاکامێکی خراب بە ژیانی منداڵەکانیان دەگەیەنێت.\nمنداڵی نازپێدراو و، زۆر هەڵنراو، ئەو منداڵەیە کە کۆمەڵیک رەفتار و خووی خراپ و ناپەسەندی هەیە .. منجڕ و بێزارکەرە، نێرگزی و خۆپەرستە، لاسار و ملهوڕە، چاونەزێڕ و داگیرکەر و شەڕانگێزە .. بە کورتی دیکتاتۆرێکە .. ئەم کێشەیەش لەگەڵ گەشەکردن و گەورەبوونیدا، گەشەدەکات و، تابێت خراپتر دەبێت و، کۆنترۆڵ ناکرێت .. چونکە ئەو رەوشت و رەفتارە ناپەسەندانە، دەبنە خوویەکی هەمیشەیی لە ژیانی ئەو منداڵانەدا، وەک کورد دەڵێت: "خوویەکی گرت بە شیری، وازی لێناهێنێت بە پیری".\nبۆیە پسپۆرانی بواری پەروەردە و دەرووناسان و پزیشکانی منداڵان، ئاگادارمان دەکەنەوە و داوامان لێدەکەن، کە زۆر ناز بە منداڵەکانمان نەدەین و زیاد لە ئەندازە نەیان لاوێنینەوە .. تا خوو بە رەوشت و رەفتاری نادروستەوە نەگرن و، نەبنە تاک و هاوڵاتی سەقەت و ناهاوسەنگ .. چەخت لەسەر ئەوە دەکەنەوە .. کە زۆر بێزارکردن باشترە لە زۆر نازپێدان و زیاد ئاگاداری و پاراستن و لامێژی.\nدایکان و باوکان واتێدەگەن، کە نازپێدان شتێکی ئاسایی و ئاسان و ساکار و کاتییە .. بەڵام ئەوە نازانن کە رەنگدانەوە و ئەنجامەکانی زۆر خراپ و زیانبەخش بۆ ئەومنداڵە نازپێدراوانە و بۆ هەموو ئەوانەی دەوروبەریان، لە پێش هەمووشیانەوە دایکان و باوکان گیروودە و مەفتەلا دەبن، باجی ئەم زۆر نازپێدانە بە منداڵەکانیان دەدەنەوە .. بە تایبەتیش لە قۆناغی هەرزەکاریدا .. ئەم منداڵانە سەقەت پێگەیشتووانە، زوو هەڵدەچن و یاخی و بەلەسە و سەرەڕۆ دەبن .. زوو هەڵدەخەڵەتێن و دەبنە نێچیر بۆ ئەو منداڵانی کە لە رێ دەرچوونە و رەوشت بەد و بەرەڵا و چەقاوەسوون .. فێری جگەرەکێشان و مەی خواردنەوەیان دەکەن و، لەوانەشە تووشی مادە هۆشبەرەکانیشیان بکەن.\nبە کورتی نابێت زیادەڕۆیی لە نازپێدانی منداڵ بکەین و .. ناشبێت پەراوێز و پشتگوێان بخەین .. باشترین رێگا مامەڵەکردنی مامناوەندی و هاوسەنگییە لە گەڵیاندا.\nزیانەکانی زیادەڕۆیی لە نازپێدان.\nخەسڵەتەکان و، زیانەکانی زیادەڕۆیی لە نازپێدان و ملکەچکردن بۆ هێنانەدی هەموو فرمان و داواکانی منداڵ زۆرن .. بە باس لە هەندێ لەو خەسڵەت و زیانانە دەکەین:\n١ـ منداڵی نازپێدراو، ناتوانێت بەرپرسێتی لە ئەستۆ بگرێت و، رووبەبەڕووی کێشە و تەنگەژەکانی ژیان ببێتەوە، چونکە بە تاقیکردنەوەی پێویستدا تێ نەپەڕیوە، بۆ ئەوەی فێربێت و، دەربەرێت و بتوانێت بە سەرکەوتووی لەگەڵ کێشەکاندا مامەڵە بکات.\n٢ـ ناتوانێت بەرگەی شکستی و نوشستییەکانی ژیانی بگرێت و، زوو خۆی بەدەستەوە دەدات .. چونکە ئەو وا راهاتووە کە بەبی هەوڵدان هەموو داواکانی بۆ دابین بکرێن.\n٣ـ نازپێدراو لامێژە و پشت بە خۆی نابەستێت، پشت بە کەسانی تر دەبەستێت، وەک دایک و باوکی .. تەنانەت لە قوتابخانەشدا، ئەو ئازایەتییەی نییە کە بەبێ پرس و رای دایک و باوکی بڕیاربدات .. بۆ جێبەجێکردنی ئەرکەکانی قوتابخانەش هەر پشت بە کەسانی تر دەبەستێت .. بۆیە زۆر جار پەنا بۆ درۆ و گزی دەبات و کێشەی لەگەڵ مامۆستاکانیدا دەبێت.\n٤ـ نازپێدراوی مەست، لە داوکاری و دیاری و شتە سەیرە زۆرەکانی، لە ناو کۆمەڵدا توشی شۆک و شکستی دەکات .. چونکە کەس ئامادە نییە کە نازی هەڵبگرێت و، چی بخوازی و داوابکات، بۆ دابین بکەن.\n٥ـ نازپێدراو دەبێتە کەسایەتییەکی نێرگزی و خۆپەرست و کەس نەویست .. لە خۆی زیاتر کەسێکی تر بە هاوتای خۆی نازانێت .. کەلەڕەقە و سوورە لەسەر سەپاندنی راکانی خۆی .. بەرگەی رەخنە و لۆمەکردن ناگرێت و، گوێ لە ئامۆژگاریش ناگرێت .. خەڵكی بە لەخۆبایی و رەوشت بەدەری دەزانن .. نازپێدراو وا هەست دەکات کە جیهان لە بەرچاویدا تەسک بۆتەوە و نایگرێتە خۆی، دەبێتە کەسایەتییەکی شەڕانگێز ملهوڕ.\n٦ـ نازپێدراو، گۆشەگیر و تەنیاخوڕە و دوورەپەرێزە و، کۆمەڵایەتی نییە و، تێکەڵ بە کۆمەڵ نابێت .. بە کەمیش لە بۆنە کۆمەڵایەتییەکان و یاری بە کۆمەڵ بەشداری دەکات.\n٧ـ فێری چاوەڕوانی و ئارامی و ئۆقرەگرتن نییە .. دەیەوێت لە هەموو شتێکدا ئەو یەکەمین کەس و لەپێشتر بێت و.. هیچ یاسا و رێسا و دەستووریکیش رێی پێ نەگرن.\n٨ ـ لە ماڵەوە ئازادی و دەسەڵاتێکی رەهای هەبووە و لێپێچینەوەیان لەگەڵ نەکردووە، قسەی سواربووە و، داواکانیان رەتنەکردوونەتەوە .. بەڵام لە ناو کۆمەڵدا ئەو ئازادییە رەهایە نییە .. یاسا سەروەرە و دەستوور جێبەجێ دەکرێت و سنوور و لێپێچینەوە هەیە .. بۆیە دەبێتە دوژمنی یاسا و دەستوور و، یەکسانی و دادپەروەری.\n٩ـ نرخی شتەکانی نازانێت، چونکە بۆ دابینکردنیان هیچ ئەرک و ماندووبووونێکی نەکێشاوە .. چاکەی ئەو کەسانەشی لەبەرچاو نییە کە بۆیان دابین کردوون .\n١٠ـ زۆر جار گریان دەکات بە چەکێکی سەرکەوتوو ، بۆ فشار خستنەسەر دایک و باوکی بۆ جێبەجێکردنی داواکانی .. وڕک دەگرێت و، مان لە نان خواردن دەگرێت و، خۆی بە زەویدا دەدات و دەگرێت و نوزەنوز دەکات .. بۆ خۆشکردنی ئەم هەڵوێستەشی هەندێ فرمێسک دەڕێژێ و، دەست بە کۆکینی دروستکراو دەکات.\n١١ـ زۆر جار غیرە لە خوشک و براکانی دەکات .. واهەست دەکات کە ئەوان لە ئەم خۆشەویسترن .. ئەم دەیەوێت دەسەڵاتی بە سەریاندا هەبێت و، ملکەچی فرمانەکانی بن .. ئەم هەستە هەڵەیە وای لێدەکات، کە لە داهاتوودا تۆڵە لە گەورەکان بکاتەوە.\n١٢ـ گوی بە وشەی ( نـا ) نادات .. بۆ نموونە کە پێی دەڵێت نابێت شەڕ لەگەڵ کەسدا بکەیت .. نابێت لە رووی مامۆستاکاندا هەڵبگەڕێیتەوە .. نابێت هاوڕێتی منداڵی خراپ بکەیت .. نابێت ... هتد . بەڵام ئەم وادەزانێت بایەکە و بە لای گوێیدا تێپەڕێ.\n١٣ـ وڕک و پەڵپی زۆر دەگرێ و، داواکارییەکانی سنووریان نییە .. حەز بە داگیرکردن و زەوتکردن و خاوەندارێتی دەکات .. ئیرەی دەبات و، حەز ناکات منداڵێکی تر، شتی جوانتر و باشتری لە شتەکانی ئەو هەبێت.\n١٤ـ رەخنە لەە هەموو شتێ دەگرێت و، لە کەسیش رازی نییە و، رێز لە رای کەسیش ناگرێت .. کەلەڕەقە و هەمیشە دەیەوێت رای خۆی پسەپێنێت.\n١٥ـ جیاوازی لە نیوان پێویستییەکانی و ئارەزووەکانی ناکات.\n١٦ـ هەمیشە هەست بە بێزاری دەکات.\n١٧ـ لە قوتابخانە لەگەڵ قوتابیەکانی تر و مامۆستااکانیدا هەڵناکات و ناسازێت .. شەڕانی و جوێندەرە .. خۆپەرست و لاسار و چەتوونە .. لەبەر ئەم رەفتارە بەدانەی، خۆشیان ناوێت و لێی دووردەکەونەوە.\n١٨ـ زۆر نازپێدراوەکان، رووبەڕوی باردۆخێکی کوتوپڕی چاوەنواڕنەکراو دەبن، کە ئەوان لەسەری رانەهاتوون، ئەمەش ئاساییە، چونکە کۆمەڵگا زامنی ئەوەیان بۆ ناکات کە خواستەکانیان بۆ دابین بکات و چاودێری تایبەتییان بکات، تەنها ئەو کەسانە نەبێت کە شایانی هاوکاری و یارمەتیدانن .. بۆیە دەبنە دوژمنی کۆمەڵ و لە هیچ شتێک رازی نابن و .. تووشی جۆرە بێ ئومێدی و دڵڕاوکی دەرووونی دەبن .. بڕواشیان بە خۆیان نامێنێت .. ورەیان دەڕووخی و دەچنە قۆناغی شکتییەوە.\n١٩ـ نازپێدراو، ئاژاوەچییە و، گوێ بە هێچ ئامۆژگاری و رێنماییەک نادات و .. گوێ بە دەستتوور و بە بنەماکانی رەوشت بەرزی و داب و نەریتە کۆمەڵایەتییەکان نادات.\n٢٠ـ بەڵام (لە سەدا سەد) مەرج نییە ئەو خەسڵەت و کاردانانەوە نێگەتیڤانە لە ئەنجامی زۆر نازپێدانەوە بەرجەستە بووبن .. دەشێ بە پێچەوانەوە، لە ئەنجامی پەرواێزکردن و خۆشنەویستن و لۆمەکردن و توند و تیژی و نەبوونی و .. یا بەهۆی ترەوە دووچاری منداڵی ناهاوسەنگ و رەفتار ناپەسەند بووبن .\nدایکان چی بکەن پێش ئەوەی کار لە کار بترازێت و کۆنترۆڵ لە دەەست بدەن؟\nبۆیە دەڵێین دایکان چی بکەن .. چونکە لە ماڵەوەدا دایک زیاترین کات لەگەڵ منداڵەکانیدا بەسەردەبات و، خۆشەویستیشی بۆیان بێ ئەندازەیە .. بۆیە ئەم رێنمایی و خاڵانە دەخەینە بەرچاوی دایکانی بەڕێز .. بۆ ئەوەی دور لەسۆز و لە بەزەیی و لە خۆشەویستی، بە شێوەیەکی دروست و سەرکەوتوو، هەڵس و کەوت بکەن و، رێ لە رەفتارە ناشیرین و ناپەسەندکانی منداڵەکانیان بگرن.\n١ـ دایکی بە سۆز و دڵسوز، سوود لە هەندێ ئیشوکاری ناوماڵ وەربگرە و، منداڵەکانت بەشداربکە و، فێری یارمەتیدان و هاوکاری بکە .. ئەوەش مەڵێ ناسکن و دڵم نایات ئیشیان پێ بکەم .. شینبوونی رووحی هاوکاری و یارمەتیدان لە دڵی منداڵەکانتدا، بە درێژایی ژیانت شاد ودڵخۆشت دەکات .. منداڵەکانت فێری ئیش و بەرپرسێتی و پشت بە خۆبەستن دەبن . بەری رەنج و ماندووبوون دەزانن .. رێز لە تۆ و کەسانی تر دەگرن.\n٢ـ کە کارێکی باش ئەنجام دەدەن بە روویەکی خۆشەوە (سوپاس)یان بکە .. ئەم سوپاس کردنە، بە دڵنیایی و رێز و رازیبوون و پێزانینی دەزانن .. نەک بە قسە، بەڵکو بە کردار تۆ خۆت نموونە بە لە سوپاس کرندا، بۆ نموونە گەر لە چێشخانەیەکی دەروەی ماڵ، کە شاگردەکە خوردنەکانتان بۆ دادەنێت ـ سوپاس ـ ی بکە .. فێری منداڵەکەت بکە کە بە نووسین سوپاسنامە بۆ هاوڕێکانی بنێرێت، کە بە بۆنەی جەژنی لەدایکبوونییەوە، پیرۆزباییان لێکرد و دیارییان پێشکەش کرد .. تا ئەم وشە جوانە ببێت بە مایەی پێزانین و درێژەپێدان.\n٣ـ کە منداڵەکەت سنووری کۆمەڵایەتی دەبەزێنێت، پێیویستە چاوپۆشی لێ نەکەیت و رایبگریت و لێپێچینەوەی لەگەڵدا بکەیت .. تێیبگەیەنە کە پێویستە بە دروستی رەفتار بکات، تا ببێتە کەسێکی کۆمەڵایەتیی دروست و هاوسەنگ رەفتار .. تەمێکردن و لێپرسینەوە و ئامۆژگاری و رێنمایی .. منداڵەکەت لە ناز و زیادەڕۆیی دەپارێزێت.\n٤ـ منداڵەکەت لەسەر کاری باش و رەفتاری جوان و سۆز و بەزەیی و سازان و رێز و یارمەتیدان و هاوکاری خێیرخوازی و مرۆڤایەتی و لێبووردن رابهێنە .. فێری بکە کە چۆن بە سەرکەوتوویی لە گەڵ کەسانی تردا هەڵس و کەوت بکات .. چۆن دەستی یارمەتی بۆ داماو و لێقەوماو درێژبکات .. فێری بکە ئەو بابەت و کەرەستانەی یارییەکانی کە لێیان بێزاربووە، بێ بەخشێت بەو منداڵانەی کە پێویستییان پێیان هەیە.\n٥ـ زیادەڕۆیی مەکە لە هەڵنان و پیاهەڵدان و ستایشی منداڵەکەت، کە شایستەی ئەو هەڵنانە نەبێت .. بۆ نموونە ئەگەر منداڵەکەت، لە کێبڕکێیەکی وەرزشیدا، کە خۆی حەزی لێبووە کە بەشداری بکات، ئەگەر سەرکەوتنی بەدەست نەهێنا .. نە خەڵاتی بدەرێ و نە پیرۆزببایی و لێبکە .. بە شان و باڵیشیدا هەڵمەدە .. بەڵکو ئەوەی پێ بڵێ تۆ بە رووحێکی وەرزشییەوە بە شداریت لە کێبڕکێکەدا کرد، ئەو رەفتارەشت زۆر جوانە کە پیرۆزباییت لە هاوڕێ سەرکەوتووەکانت کرد .. نابێت ئەم شکستییە کۆڵت پێ بدات .. راهێنانی زیاتر بکە، بۆ ئەوەی لەجارەەکانی داهاتوودا، سەربکەويت و ئەنجامێکی باش بە دەست بهێنیت .. دەبێت ئەوەش بزانین کە لە ژیاندا شکستی و سەەرکەوتن هەیە.\n٦ـ بۆ پاراستنی هەستی دەروونی و غیرەنەکردنی منداڵەکەت ... نابێت منداڵەکەت بە مندااڵانی تر بەراورد بکەیت .. بۆ نموونە فڵانە منداڵ لە تەمەنی تۆدایە، بڕوانە چەند زیرەک و وریایە .. کچەکەی فڵان لە هەموو وانەکاندا نمرەکانی دەیە... هتد.\n٧ـ چەخت لەسەر ئەوە بکە، کە منداڵەکەت فێری نەریتە جوانە کۆمەڵایەتییەکانمان بێت .. بۆ نموونە ( بەیانیتان باش، رۆژتان باش، ئێوارەتان باش، بەخێرهاتنی میوان، دوای نان خواردن وتێربوونی دەستخۆشی و سۆپاست بکات.\n٨ ـ فێری منداڵەکەت بکە کە نرخی پارە بزانێت .. فێری پاشەکەوت کردنیشی بکە.\n٩ـ منداڵەکەت وەکو چەکێک و چەشنێک لە ناز، ئەگەر پێشتر سەری گرتووبێت، مان لە نان خواردن دەەگرێت و، دەست بە گریان و نوزەنوز دەکات، بۆ ئەوەی بتخاتتە داوەوە و، سۆز و بەزەییت رابکێشیت و، ناچارات بکات بۆ ئەوەی داواکەی بۆ دابین بکەیت .. ئەو ئەوە لە مێشکیدا جێگیربووە، کە مانگرتن لە خواردن و گریان، رێگایەکی باش و سەرکەوتووە بۆ قایلکردن و سۆز و دڵنەرمی و بەزەیی هاتنەوەی دایک و باوکی، بۆ جێبەجێکردنی خواستەکانی .. زۆر جاریش لە بەردەم میواندا ئەم مانگرتنە دەگرێت، بۆ ئەوەی دایک و باوکی لە روودامێنن.\nچیرۆکی منداڵێكی مانگرتوو لە خواردنتان بۆ دەگێڕمەوە .. (رۆژی ماڵێک میوانیان دێت، ماڵەکە کوڕێکی شەش ساڵانیان دەبێت .. کە خواردن لە سەر خوانی نانخواردن دادەنێن، منداڵەکەیان کاتە بە هەل دەزانێت، داوای کڕینی شتێکی لە دایکی کرد .. دایکی وتی بۆت ناکڕم .. منداڵەکەی مانی لە نانخواردن گرت و، دەستی بە گریان کرد .. دایکی یەکجار پێی وت ورە نانەکەت بخۆ، لێی دووبارە نەکردەوە، منداڵەکە وتی نان ناخۆم .. درێژەی بە گریان دا، جار و باریش سەری هەڵدەبڕی، تا بزانێت بە دەنگییەوە دێن و بەڵێنی پێ دەدەن کە بۆی بکڕن .. بەڵام کەس لێی نەپرسییەوە .. نان خورا و هیچ خواردنێکیان بۆ منداڵەکە نەهێشتەوە، لە چێشتخانەکەشیاندا، چی بۆ خواردن دەشیا لێیان شاردەوە .. دوای ئێوارە هەریەکە چوون بە لایەکدا .. منداڵە دەگریا .. لە برسا سکی دەهوڵ زوڕنای لێدەدا .. بە ماتەمات چووە چێشتخانەکەوە .. هيچی نەدۆزییەوە کە بیخوات .. لە (ساردکەرەوە)کەشیاندا، تەنها ئاوی سارد و خاوێن هەبوو .. چوو بە دایکی وت: "برسیمە .." دایکی پێی وت: "هیچ خواردنێک نەماوەتەوە .." ناچاربوو بەرەو نووستن مل بنێت .. بەڵام برسێتی زۆری بۆ هێنا و خەوی لێ ناکەوت .. ئەمجارەیان بە کوڵ دەگریا .. نەک بۆ ئەو شتەی داوای کرد، بەڵکو لە تاو برسێتی .. بەڵام دایکی بە لایدا نەچوو).\nئەو دایکە زیرەک و دووربین بوو، سۆز و بەزەیی و خۆشەویستیی بۆ منداڵەکەی بە لاوەنا .. ژەمێکی خواردنی لە منداڵەکەی بڕی .. بەڵام وانەیەکی ئەوتۆی فێرکرد کە هەرگیز ئەو منداڵە ئەو رەفتارە دووبارە نەکاتەوە و مان لە خواردن نەگرێت .. ئەوەی فێری منداڵەکەی کرد، کە وڕگرتن و مانگرتن لە خواردن و گریان و پاڕانەوە هۆیەکی پەسەن نین بۆ هێنانەدی داواکانی .. ئەم دایکە ژیرانە مامەڵەی لەگەڵ ئەم بابەتەدا کرد .. گەر بهاتایە تەنها بە سۆز و بەزەیی و خۆشەویستیی بێ سنووری مامەڵەی لەگەڵ بکردایە .. منداڵەکەی دەبوو بە منداڵێکی نازپێدراو .. مانگرتن لە نان خواردن دەبوو بەخوویەکی . کە گەورەش بێت رێز لە فرمانەکانی دایکی ناگرێت .. بەەڵی بە بڕینی تەنها ژەمە خواردنێک .. نەیهێشت ئەو رەفتارەی منداڵەکەی ببێت بە خوویەکی هەمیشەی و لە ژیانی ئەمڕۆ و داهاتوویدا رەنگ بداتەوە .. وەکو دەشڵێن هەمیشە: خۆپاراستن .. باشترە لە چارەسەرکردن.\n١٠ـ دایک و باوک نابێت، جیاوازی لە نێوان منداڵەکانیاندا بکەن .. بە شێوەیەکی یەکسانی لێیان بڕوانن .. کەسیان لەوەی تریان بە زیاتر نەزانن .. نابێت لە نێوان کوڕ و کچدا جیاوازی بکەن .. یا بەراوردکردنیان لە ڕووی زیرەکی و جوانی .. یا ئەمەیان دوا بۆڵە و لە هەموویان خۆشەویستر و شیرینترە .. چونکە جیاوازی کردن، هەستی غیرەکردن و رق لێبوونە، لە دەروونی منداڵاندا دەچێنێت.\n١١ـ منداڵەکەت مەکەرە ژێر دیارییەوە .. یا بە کراسی جوان و جلوبەرگی گرانبەها و یاریی ئەلیکترۆنی و شتی سەیر و سەمەرە ئیغرای بکەیت و، هەموو نازەکانی هەڵبگریت .. چی بوێت بۆ دابین بکەیت .. ئەم مامەڵەکردنە هەڵەیە .. چونکە بوار بۆ منداڵەکەت ناهێلنەوە، کە تاقیکردنەوە بکات و وانە و پەندی ژیان فێربێت و، ئەوەش بزانێت کە پارەی ئەو شتانە چۆن پەیدا دەکرێن .. یا چۆن پاشەکەوت دەکرێت.\n١٢ـ پێویستە منداڵەکەت فێری چاوەڕوانی و ئارامگرتن و خۆڕاگرتن بکەیت.\n١٣ـ ئازادی و دەسەڵاتێکی رەهای مەدەرێ، ئەمە وای لی دەکات زیاتر خۆپەرست بێت.\n١٤ـ ئەگەر خۆت و هاوسەرەکەت کاردەکەن یا فەرمانبەرن .. ئێوارە کە دەگەڕێنەوە بۆ ماڵەوە، خۆتان بە گونهبار مەزانن، کە لە بەیانییەوە منداڵەکەتان بە جێ هێشتووە .. هەوڵی ئەوەش مەدەن کە تۆڵەی ئەو لێدابڕانەی بۆ بکەنەوە و .. نازبارانی بکەن و، هەموو داواییەکی بۆ جێبەجێ بکەن.\n١٥ـ دایکی بەڕێز، ئەگەر منداڵەکەت ( تاقانە) نەشبێت زیاد لە پێویست نازی مەدەری .. زیادەڕۆییش لە ئاگاداری و چاودێری و پاراستنی مەکە و، هێندەش ترست لێ نەبێت.\n١٦ـ کاتێ کە لەگەڵ یەکێکدا دەدوێ .. رێ بە منداڵەکەت مەدە کە قسەکەتان پێ ببڕێت .. ئەگەر چاوەڕێی نەکرد تا تەوادەبەن .. چاوێکی لێداگرە .. ئەگەر چاوداگرتنەکەشت سوودی نەبوو .. دوایی هەرخۆت بیبەرە ژوورێکەوە و بە هێمنی و زانایی لۆمەی بکە و، لێپێچینەوەی لەگەڵدا بکە .. تا دان بە هەڵەکەیدا دەنێت و، بەڵێن ئەوەت دەداتێ کە ئەم رەفتارە ناپەسەندەی دووبارەی نەکاتەوە.\n١٧ـ دەکرێت لە هەندێ پرسدا، رای منداڵەکەت وەربگریت .. وەکو : حەزت لە چ جۆرە خواردنێکە .. حەزت لە خوێندنەوەی چ جۆرە کتێبێکە .. حەزت لە چ یارییەکە .. حەزت لە کام رەنگە .. حەزت لە چ جۆرە جلوبەرگێکە.\nئەوەی پێ بڵێ کە ئازادە لە هەڵبژاردنی ئەو شتانەی کە لەگەڵ دەستوور و، رەوشتی دیاریکرادا دژەباو نین .. بواری هەڵبژاردنی تێدایە.\n١٨ـ ئەگەر زانێت منداڵەکەت هاوڕێتی منداڵێکی لە رێ دەرچووی بەدڕەوشت دەکات و رەفتارەکانی هاوڕێکەیت بە دڵ نییە .. منداڵەکەتی لێ دووربخەرەوە .. بە راشکاویش پێی بڵێ کە هاوڕێکەت بەدڕەفتارە و نابێ هاوڕێتی بکەیت .. تا داکۆکی لێ نەکات.\n١٩ـ لە هەموو شتێکدا داوای لێبووردن لە منداڵەکەت مەکە .. با نەبێتە خوویەکی جێگیر و دەقگرتوو .. لە هەموو شتێکدا داوای لێبووردن بکات.\n٢٠ـ پێویستە دایکان و باوکان جار و بار داواکانی منداڵەکەیان بە (نا) یا (نەخێر) رەتبکەنەوە .. ئەوەش بخەنە پێش چاویان کە منداڵەکەیان بە (نا) توڕە دەبێت .. بەڵام ئەم توڕەبوونەی ماوە کورتە، پێویستە جدیش بن لەم هەڵوێستەیان چونکە منداڵ دایک و باوکی تاقی دەکاتەوە .. ئەگەر نا یەکەیان نەبردەسەر .. دەبێتە قسەیەکی بێ کردەوە.\n٢١ـ رێ بە مندالەکەت مەدە پێچ و پەنا بدات و .. لە ماڵەوە کۆمەڵێک دەستووری بۆ دابنێ کە پێویستە پابەندیان بێت .. تا لە ئایندەدا رێز لە یاساکان و دەستوورەکان بگرێت و، سەرپێچی نەکات.\n٢٢ـ پێویستە منداڵەکانتان رێزتان لێ بگرن و، ئەوەیان تێ بگەیەنن کە چۆن ئەوان مافیان بەسەر ئێوەوە هەیە .. ئێوەش مافتان بەسەر ئەوانەوە هەیە .. ناشبێت دایک و باوک مامەڵەکردنتان لەگەڵ منداڵەکانیان، دوو شێوەی جیاوازی دژ بە یەکتریبن .. بۆ نموونە : دایک نەرم بێت و باوک رەق بێت .. ئەوەی دایک بنیاتی دەنێت .. باوک بیڕووخێنێت .. یا بە پێچەوانەوە .. پێویستە یەکدەنگ و هاوڕا و هاومامەڵەبن، لە بڕیارەکانتان بەرانبەر بە منداڵەکانتان.\n٤\_٧\_٢٠١٥ - نەرویـج


1 Kings 13 KJV – یەکەم پاشایان 13 KSS | Biblica\n1 Kings 13 KJV – یەکەم پاشایان 13 KSS\nیەکەم پاشایان 13:1-34\nهاتنی پیاوێکی خودا لە یەهوداوە\n1ئەوە بوو پیاوێکی خودا بە فەرمایشتی یەزدان لە یەهوداوە هاتە بێت‌ئێل، یارۆڤعامیش لەلای قوربانگاکەوە ڕاوەستابوو بۆ بخوور سووتاندن. 2پیاوەکە بەگوێرەی فەرمایشتی یەزدان ڕووەو قوربانگاکە هاواری کرد و گوتی: «ئەی قوربانگا! ئەی قوربانگا! یەزدان ئەمە دەفەرموێت: ”کوڕێک لە نەوەی داود دەبێت، ناوی یۆشیایە، کاهینانی نزرگەکانی سەر بەرزاییت لەسەر سەردەبڕێت، ئەوانەی بخوورت لەسەر دەسووتێنن، ئێسکی مرۆڤیشت لەسەر دەسووتێنرێ.“» 3هەر لەو ڕۆژەشدا پیاوەکەی خودا نیشانەیەکی دا و گوتی: «ئەمەش ئەو نیشانەیە کە یەزدان فەرموویەتی، قوربانگاکە شەق دەبات و خۆڵەمێشەکەی سەریشی پەرشوبڵاو دەبێتەوە.»\n4کاتێک یارۆڤعامی پاشا گوێی لە قسەی پیاوەکەی خودا بوو، کە لە بێت‌ئێل ڕووەو قوربانگاکە کردی، یارۆڤعام لە قوربانگاکەوە دەستی درێژکرد و گوتی: «بیگرن!» بەڵام ئەو دەستەی کە ڕووەو ئەو درێژی کرد وشک بوو، نەیتوانی بیکێشێتەوە. 5قوربانگاکەش شەقی برد و خۆڵەمێشەکەی سەری پەرشوبڵاو بووەوە، هەروەک ئەو نیشانەیەی پیاوەکەی خودا بەگوێرەی فەرمایشتی یەزدان ئاماژەی کرد.\n6ئینجا پاشا بە پیاوەکەی خودای گوت: «تکایە لە بەرامبەر یەزدانی پەروەردگارت بپاڕێوە و لە پێناوی من نزا بکە هەتا دەستم چاک بێتەوە.» پیاوەکەی خوداش لە بەرامبەر یەزدان پاڕایەوە، دەستی پاشا وەک جاری جاران چاک بووەوە.\n7پاشا بە پیاوەکەی خودای گوت: «لەگەڵم وەرە ماڵەوە، پشوو بدە و پاداشتیشت دەدەمێ.»\n8پیاوەکەی خوداش بە پاشای گوت: «ئەگەر نیوەی ماڵەکەشتم بدەیتێ، لەگەڵت نایەم، لەم شوێنە نان ناخۆم و ئاو ناخۆمەوە، 9چونکە بەگوێرەی فەرمایشتی یەزدان بەم جۆرە فەرمانم پێکراوە: ”نە نان بخۆ و نە ئاو بخۆوە و نە بەو ڕێگایەشدا بگەڕێوە کە پێیدا چوویت.“» 10ئینجا بە ڕێگایەکی دیکەدا ڕۆیشت و بەو ڕێگایەدا نەگەڕایەوە کە پێیدا هاتە بێت‌ئێل.\n11پێغەمبەرێکی پیر هەبوو لە بێت‌ئێل دەژیا، کوڕەکانی هاتن و هەموو ئەو کارەیان بۆ گێڕایەوە کە پیاوەکەی خودا لەو ڕۆژەدا لە بێت‌ئێل کردی، ئەو قسانەش کە بە پاشای گوتبوو، بۆ باوکیان گێڕایەوە. 12باوکیشیان لێی پرسین: «بە کام ڕێگادا ڕۆیشت؟» کوڕەکانی ئەو ڕێگایەیان پیشان دا کە پیاوەکەی خودا ئەوەی لە یەهوداوە هاتبوو پێیدا ڕۆیشتبوو. 13ئینجا بە کوڕەکانی گوت: «گوێدرێژەکەم بۆ کورتان بکەن.» ئەوانیش گوێدرێژەکەیان بۆ کورتان کرد و سواری بوو. 14لەدوای پیاوەکەی خودا ڕۆیشت و دۆزییەوە لەژێر دار بەڕووێکدا دانیشتبوو، پێی گوت: «ئایا تۆ پیاوەکەی خودایت، ئەوەی لە یەهوداوە هاتووە؟»\nئەویش گوتی: «بەڵێ ئەوم.»\n15پێی گوت: «لەگەڵم وەرە ماڵەوە و نان بخۆ.»\n16پیاوەکەی خوداش گوتی: «ناتوانم لەگەڵت بگەڕێمەوە و لەگەڵت نایەمە ژوورەوە، لەم شوێنە لەگەڵت نان ناخۆم و ئاو ناخۆمەوە، 17چونکە بە فەرمایشتی یەزدان پێم گوتراوە: ”لەوێدا نان مەخۆ و ئاو مەخۆوە و بەو ڕێگایەدا مەگەڕێوە کە پێیدا ڕۆیشتی.“»\n18ئەویش پێی گوت: «هەروەها منیش وەک تۆ پێغەمبەرم و فریشتەیەک بە فەرمایشتی یەزدان قسەی لەگەڵ کردم و فەرمووی: ”لەگەڵ خۆتدا بیبە ماڵەکەت هەتا نان بخوات و ئاو بخواتەوە.“» بەمە درۆی لەگەڵ کرد. 19پیاوەکەی خوداش لەگەڵی گەڕایەوە و لە ماڵەکەی نانی خوارد و ئاوی خواردەوە.\n20لە کاتێکدا کە لەسەر خوانەکە دانیشتبوون، ئەوە بوو فەرمایشتی یەزدان هات بۆ پێغەمبەرەکەی کە گەڕاندییەوە. 21بانگی پیاوەکەی خودای کرد، ئەوەی لە یەهوداوە هاتبوو و گوتی: «یەزدان ئەمە دەفەرموێت: ”لەبەر ئەوەی سەرپێچی فەرمایشتی یەزدانت کرد و کارت بەو فەرمانە نەکرد کە یەزدانی پەروەردگارت پێی کردیت، 22گەڕایتەوە و نانت خوارد و ئاوت خواردەوە لەو شوێنەی کە پێت گوترا نان و ئاوی لێ مەخۆ، لەبەر ئەوە لاشەکەت ناچێتە ناو گۆڕی باوباپیرانت.“»\n23پاش ئەوەی پیاوەکەی خودا خواردی و خواردیەوە، ئەو پێغەمبەرەی کە گەڕاندبوویەوە، گوێدرێژەکەی بۆ کورتان کرد. 24جا ڕۆیشت و لە ڕێگا شێرێکی لێ پەیدا بوو، کوشتی. لاشەکەی لەسەر ڕێگاکە کەوتبوو، گوێدرێژ و شێرەکەش لەلای لاشەکە ڕاوەستابوون. 25لەو کاتەدا چەند پیاوێک تێپەڕین و بینییان لاشەکە لەسەر ڕێگاکە کەوتووە و شێرەکەش لەلای لاشەکە ڕاوەستاوە، ئینجا چوون و ئەو هەواڵەیان لەو شارەدا بڵاوکردەوە کە پێغەمبەرە پیرەکە تێیدا دەژیا.\n26کاتێک ئەو پێغەمبەرەی کە ئەوی گەڕاندەوە لەسەر ڕێگاکە بیستی، گوتی: «ئەوە پیاوەکەی خودایە کە سەرپێچی فەرمایشتی یەزدانی کرد. یەزدانیش دایە دەستی شێر و پەلاماری دا و کوشتی، هەروەک یەزدان فەرمووی ئاوای بەسەرهات.»\n27ئینجا بە کوڕەکانی گوت: «گوێدرێژەکەم بۆ کورتان بکەن.» ئەوانیش کورتانیان کرد. 28چوو و لاشەکەی بینییەوە لەسەر ڕێگاکە کەوتبوو، گوێدرێژەکە و شێرەکەش لەلای لاشەکە ڕاوەستابوون. شێرەکە لاشەکەی نەخواردبوو، پەلاماری گوێدرێژەکەشی نەدابوو. 29پێغەمبەرەکە لاشەی پیاوەکەی خودای هەڵگرت و خستییە سەر گوێدرێژەکە و بردییەوە، پێغەمبەرە پیرەکە هاتە ناو شارەکەوە هەتا بینێژێت و پرسەی بۆ بگرێت. 30ئینجا لاشەکەی خستە ناو گۆڕەکەی خۆی، شیوەنیان بۆ گێڕا و گوتیان: «ئای براکەم!»\n31پاش ئەوەی کە ناشتیان، قسەی لەگەڵ کوڕەکانی کرد و گوتی: «کە مردم لەو گۆڕەدا بمنێژن کە پیاوەکەی خودای تێدا نێژرا، ئێسکەکانم لەتەنیشت ئێسکەکانی ئەو دابنێن، 32چونکە بە تەواوی ئەو پەیامە دێتە دی، کە بەپێی فەرمایشتی یەزدان ڕووەو قوربانگاکەی بێت‌ئێل و ڕووەو هەموو نزرگەکانی سەر بەرزایی کردی، ئەوانەی لە شارۆچکەکانی سامیرەدان.»\n33تەنانەت لەدوای ئەم ڕووداوەش، یارۆڤعام لە ڕێگا خراپەکەی پاشگەز نەبووەوە، بەڵکو دووبارە لە هەموو لایەکی گەلەوە خەڵکی کردە کاهینی نزرگەکانی سەر بەرزایی، هەرکەسێک دەیویست ببێتە کاهین، ئەرکی پێ دەسپارد و دەبووە یەکێک لە کاهینانی نزرگەکانی سەر بەرزایی. 34ئەمە بووە گوناه بۆ بنەماڵەی یارۆڤعام، بووە هۆی وێرانبوون و لەناوچوونیان لەسەر ڕووی زەوی.\nKSS : یەکەم پاشایان 13


هه‌رێمی كوردستان خاوه‌نی باڵۆنی خۆیه‌تی - ئاوێنه\nهه‌رێمی كوردستان خاوه‌نی باڵۆنی خۆیه‌تی\nئا: وه‌رزێر بابه‌كر\nباڵۆن وه‌ك ئامێرێكی كلاسیكی كۆن بۆ به‌رزبونه‌وه‌و فڕین له‌ئێستادا له‌هه‌رێمی كوردستان شتێكی تازه‌یه، به‌ڵام له‌لایه‌ن كۆمپانیای باڵۆنی كوردستانه‌وه له‌به‌شێكی فێستیڤاڵ‌و چالاكیه هونه‌ری‌و كولتوریه‌كاندا هه‌ڵده‌كرێت، هه‌رچه‌نده ماوه‌یه‌كی زۆر نییه هاتۆته كوردستان به‌ڵام به‌شێكی هاوڵاتیان حه‌زیان له‌سواربونی هه‌یه.\nخاوه‌نی سێ باڵۆنن\nگۆران ره‌حمان، كاپتن‌و خاوه‌نی بیرۆكه‌ی هێنانی یه‌كه‌مین باڵۆن بۆ كوردستان به‌ئاوێنه‌ی راگه‌یاند “له‌ئێستادا خاوه‌نی3 باڵۆنین‌و له‌بۆنه‌و فێستیڤاڵ‌و چالاكیه هه‌مه‌جۆره‌كاندا هه‌ڵده‌كرێن”.\nوتیشی “باڵۆنی جۆری 120 چوار سه‌رنشین هه‌ڵده‌گرێت‌و جۆری210 هه‌شت سه‌رنشین هه‌ڵده‌گرێت‌و جۆری 300 شانزه سه‌رنشین هه‌ڵده‌گرێت”.\nكاپتنی باڵۆن كارێكی قورسه\nكاپتن گۆران ئاماژه‌ی به‌وه‌دا كاپتنی باڵۆن وه‌ك كاپتنی فڕۆكه وایه‌و پێویسته له‌سه‌رجه‌م پشكنینه پزیشكیه‌كاندا ده‌ربچێت كه 115 پشكنینه‌و وتی “له‌دوای خوێندن بۆ ماوه‌ی دو ساڵ ده‌توانیت ببیت به‌كاپتن، بۆیه خواست له‌سه‌ر فێربون‌و بون به‌كاپتنی باڵۆن كه‌مه”.\nوتیشی “به‌ڵام به‌شێكی زۆری هاوڵاتیان حه‌ز به‌سواربونی ده‌كه‌ن”.\nچۆن باڵۆن ئیش ده‌كات\nگۆران ره‌حمان ئاماژه به‌وه ده‌كات “هه‌مو پێداویستیه‌كانی باڵۆن قوماش‌و حه‌بل‌و باسكێته شوێنێكه بۆ سواربونی كاپتنی باڵۆنه‌كه‌و سه‌رنشینه‌كانی هاوڕێی”.\nجه‌غتیشی كرده‌وه “به‌شێك له‌پێداویستییه‌كان له‌ده‌ره‌وه‌ی وڵات به‌دیزاین‌و خواستی ئه‌مان دروست ده‌كرێت”.\nسه‌باره‌ت به‌كارپێكردنی باڵۆنه‌كه‌ش، گۆران وتی “باڵۆن له‌ڕێگه‌ی دوگڕكانی هه‌وای گه‌رمه‌وه كه له‌ژێره‌وه‌یه بۆ تێكردنی هه‌وای گه‌رم‌و به‌رزبونه‌وه‌ی باڵۆنه‌كه به‌كارده‌هێنرێت”.\nوتیشی “چوار حه‌بلی ئه‌ستوری پێوه ده‌بێت له‌چوار لای باڵۆنه‌كه بۆ سه‌نته‌رگرتن‌و دابه‌زین‌و به‌رزبونه‌وه‌ی باڵۆنه‌كه‌و چوار كارمه‌ند وه‌ك هاوكاری كاپتنی باڵۆنه‌كه ئه‌م ئه‌ركه راده‌په‌ڕێنن”.\nیه‌كه‌مین كۆمپانیای باڵۆنن\nكاپتن گۆران ره‌حمان وه‌ك خاوه‌نی یه‌كه‌مین كۆمپانیای باڵۆن له‌هه‌رێمی كوردستان و عێراقدا باس له‌وه ده‌كات كه “له‌ساڵی 2013 سه‌ردانێكی فه‌ره‌نسایان كردوه به‌قسه‌كردن له‌گه‌ڵ كۆمپانیایه‌كی گه‌وره‌ی فه‌ره‌نسا له‌بواری باڵۆندا‌و سه‌ره‌نجام مۆڵه‌تیان وه‌رگرت كه بهێنرێته كوردستان”.\nوتیشی “له‌ساڵی 2014ه‌وه له‌هه‌رێمی كوردستان یه‌كه‌مین كۆمپانیای باڵۆنیان دامه‌زراند”.\nهه‌رچه‌نده له‌هه‌رێمی كوردستان رێژه‌یه‌كی ئه‌وتۆی باڵۆن نییه‌و شتێكی نوێیه به‌ڵام خواستێكی زۆری له‌سه‌ره له‌لایه‌ن هاوڵاتیانه‌وه‌و به‌گه‌شتێكی دڵڕفێن‌و رۆمانسی ده‌زانن كه له‌ئاسماندا دیمه‌نه جوانه‌كانی سروشت به‌دی بكرێت.\nبه‌هۆی قه‌یرانی دارایشه‌وه رێژه‌یه‌كی كه‌م خه‌ڵك باڵۆن به‌كاردێنن، چونكه نرخی سه‌عاتێك 50$ ده‌بێت‌و ئه‌مه‌ش بارگرانیه بۆ هاوڵاتیان.\nنووسراوە لە 2017-06-10 6:43 pm


پەرلەمانی كوردستان كار بۆ گۆڕینی شێوازی ناردنی پارەكەی بەغدا بۆ موچەی فەرمانبەران، دەكات و ئەندامێكی لیژنەی داراییش رایدەگەیەنێت: بانگهێشتی نوێنەرانی كورد لە لیژنەی دارایی ئەنجومەنی نوێنەران دەكەین.\nزیاد جەبار، ئەندامی لیژنەی دارایی لەپەرلەمانی كوردستان بە SNNی ڕاگەیاند:" هۆكاری سەرەكی دواكەوتنی پارەی ئەم مانگەی بەغدا، بۆ سەفەری دەرەوەی وڵاتی فوئاد حسێن وەزیری دارایی عیراق دەگەڕێتەوە، ئەمەش دەریدەخات كە میكانیزمی ناردنی پارەكە باش نییە، بۆ مانگەكانی داهاتوو دەبێت میكانیزمەكە بگۆڕدرێت".\nئەوەشی ڕونكردەوە، "ئەندامانی كوردی لیژنەی دارایی ئەنجومەنی نوێنەران بۆ لیژنەكەمان لەپەرلەمانی كوردستان بانگهێشتدەكەین، یەكێك لەو خاڵانەشی گفتوگۆیان لەگەڵ ئەنجامدەدەین، دیاریكردنی شێوازو میكانیزمێكی نوێیە، تا پارە بۆ موچەی فەرمانبەرانی هەرێم بنێردرێت".\nزیاد جەبار كە ئەندامی فراكسیۆنی یەكێتییە دەڵێت:" داهاتی فرۆشتنی نەوت بەگوێرەی لێدوانی وەزارەتی سامانە سروشتییەكان دەخرێتەسەر حسابی وەزارەتی دارایی، جگەلەوەش داهاتی ناوخۆمان هەیە، بەڵام بەهۆی ئەوەی ئێمە متمانەمان بەحكومەتی ئێستا نەداوە، ناتوانین زۆر ڕێكاریان بەرامبەر بكەین".\nئاشكراشیدەكات، "بەوتەی بەرپرسانی حكومەت، پارە لەعیراقەوە ڕەوانە نەكرێت، پارەی پێویست بۆ موچە نییەو ناتوانرێت موچە بەتەواوی دابەشبكرێت، ئێمەش وەك پەرلەمانتاران دەستمان بەستراوە، بەڵام دڵنیاییەوە لەگەڵ حكومەتی داهاتوو هەموو ڕۆژێك بۆ بابەتەكانی پەیوەست بەژیانی هاوڵاتیان لەسەر هێڵ دەبین".\n4 مانگ پێشتر - Apr 20 2019 3:22PM


پەتای جیھانیی کۆڤید-١٩ لە مەکسیک - ویکیپیدیا، ئینسایکڵۆپیدیای ئازاد\nپەتای جیھانیی کۆڤید-١٩ لە مەکسیک\nپەتای کۆرۆنا لە مەکسیک وەک بەشێک لەو پەتایەی کە ھەموو جیھانی گرتووەتەوە لە ساڵی ٢٠١٩وە کە لە (ھەوکردنی قورسی درێژخایەنی کۆئەندامی ھەناسە، ڤایرۆسی کۆرۆنای ٢) دروست بووە.\nدڵنیایی لە گەیشتنی ڤایرۆسی کۆرۆنا بە مەکسیک دراوە لە مانگی شوباتی ٢٠٢٠ ھەرچەندە ئەنجومەنی نەتەوەیی بۆ زانست و تەکنەلۆجی لە ناوەڕاستی مانگی کانوونی دووەمی ٢٠٢٠ دوو کەیسی توشبوون بە کۆرۆنای تۆمار کردووە لە ویلایەتی (نایاریت) و (تاباسکۆ)، بەلام لە ١٣ ی کانوونی یەکەمی ٢٠٢٠ دا ١٬٢٥٠٬٠٤٤ کەیسی توشبوون بە کۆرۆنا و ھەروەھا ١١٣٬٩٥٣ کەیسی مردن تۆمار کراوە کە سکرتارییەتی تەندروستی پێشبینی ژمارەی توشبوانی بۆ ناوەڕاستی مانگی تەممووزی ٢٠٢٠ دا بە زیاتر لە ٢٬٨٧٥٬٧٣٤ توشبوو کردووە لە مەکسیک، لەبەر ئەوەی ژمارەی توشبوانیان بە شێوەی نموونەیەکی ژمارەیی ئاماریان بۆ کردووە \n١.١ کانوونی دووەمی ٢٠٢٠\n١.٢ شوبات و مارسی ٢٠٢٠\n١.٣ مانگەکانی نیسان و ئایار\n١.٤ مانگەکانی حوزەیران و تەممووزی ٢٠٢٠\nلە ١٢ ی کانوونی یەکەمی ٢٠٢٠ ڕێکخراوی تەندروستی جیھانی ئەوەی پشتڕاست کردەوە کە ڤایرۆسی کۆرۆنای تازە ھۆکاری دروست بوونی نەخۆشی بووە لە کۆئەندامی ھەناسەداندا لە کۆمەڵێک لەو کەسانەی کە لە شاری ووھانی ویلایەتی ھیوبەی لە چین، کە ئەمە وەک تۆمار دراوە بە ڕێکخراوی تەندروستی جیھانی لە ٣١ ی کانوونی یەکەمی ٢٠١٩ دا.\nڕێژەی کەیسە بکوژەکانی کۆڤید-١٩ زۆر کەمترە لە کەیسە بکوژەکانی ڤایرۆسی سارس لە ساڵی ٢٠٠٣ دا بەڵام ڕێژەی تووشبون و گواستنەوەی نەخۆشییەکە زۆر زیاتر بووە لەبەر ئەوە مردنیش زیاتر بووە \nلە ٢٢ ی کانوونی دووەمی سالی ٢٠٢٠، سکرتارییەتی تەندروستی ڕاگەیاندراوێکی بڵاوکردەوە کە تێیدا وتبووی ڤایرۆسی کۆرۆنای تازە (کۆڤید-١٩) نابێتە ھۆی دروست کردنی مەترسی لە مەکسیک.\n٤٤١ کەیسی توشبوون تۆمار کرا لە چین، تایلەند، کۆریای باشوور و ویلایەتە یەکگرتووەکانی ئەمریکا، ھەروەھا پێویستی بوونی ڕاپۆتی پزیشکی بۆ ھەر گەشتیارێک لە کاتی گەشت کردندا دامەزرێنرا لە ٩ ی کانوونی دووەم.\nلە ٣٠ کانوونی یەکەمی ٢٠٢٠ دا پێش ڕاگەیاندنی پەتاکە لە لایەن ڕێکخراوی تەندروستی جیھانییەوە، حکوومەتی مەکسیک پلانێکی ئامادەکاری و وەڵام دانەوەی لە لایەن (کۆمیتەی نەتەوەیی بۆ سەلامەتی تەندروستی)ەوە دیزاین کرد، گرووپێک کە لە لایەن (سکرتارییەتی تەندروستی)ەوە سەرپەرشتی دەکران کە پێک ھاتبوون لە چەند لایەنێکی جیاوازی تەندروستی ئامانجیان ڕووبەڕوو بوونەوەی گەیشتنی ئەو پەتایە بوو، ئەم گرووپە زنجیرەیەک پیوانەی ئاگادار کردنەوەیان جێبەجێ کرد، چاکسازی کردن و تازە کردنەوەی تۆماری لیستی نەخۆشییە درمەکان لەسەر بنەمای تۆمارەکانی ڕێکخراوی تەندروستی جیھانی و ببن بە یەکەم وڵاتی لاتینی کە مۆدێلێکی ماتماتیکی بۆ چۆنێتی گەشە کردنی ئەو نەخۆشیانەی کە دەبنە ھۆی ھەو کردن و کاریگەرییە لاوەکییەکانی پەتاکە دروست بکەن، مۆدێلێک کە گریمانە بنچینەیییەکان یان ئامارە کۆکراوەکان لەگەل ماتماتیک بەکار بھێنێت بۆ دۆزینەوەی پێوەر بۆ نەخۆشییە جیاوازەکانی کە دەبنە ھۆی ھەوکردن و دواتر ئەم مۆدێلە یارمەتی دەر بێت لە دۆزینەوەی ڤاکسین یاخود گەشە کردنی پەتاکە لە داھاتوودا\nشوبات و مارسی ٢٠٢٠دەستکاری\nلە ٢٨ ی شوباتدا وڵاتی مەکسیک بوونی سێ کەیسی پشت ڕاست کردەوە، یەکێکیان کەسێکی تەمەن ٣٥ ساڵ ڕەگەزی نێر ھەروەھا کەسێکی ٥٩ ساڵ ڕەگەزی نێر لە شاری مەکسیکۆ و ھەروەھا کەسێکی تەمەن ٤١ ساڵ لە ویلایەتی (سینالوا) کە توشبوان جیاکرانەوە لە نەخۆشخانە و ئوتێل دا، توشبووەکان گەشتیان بۆشاری (بێرگامۆ)لە ئیتالیا کردبوو بۆ ماوەی ھەفتەیەک لە ناوەڕاستی مانگی شوباتدا، لە ٢٩ ی شوبات چوارەم کەیسی توشبوون پشت ڕاست کرایەوە لە شاری (تۆریۆن) لە ویلایەتی (کۆواھویلا) کە ئەوێش ژنێکی تەمەن ٢٠ سال بوو کە گەشتی بۆ ئیتالیا کردبوو.\nلە ١ی مارسدا کەیسی پێنجەم لە (چیاپاس) پشت ڕاست کرایەوە کە قوتابییەک بوو لە ئیتالیا گەڕابۆوە، لە ٦ی مارسدا کەیسی شەشەم پشت ڕاست کرایەوە لە ویلایەتی (مەکسیکۆ) کە ئەویش پیاوێکی تەمەن ٧١ ساڵ بوو کە لە ئیتالیا گەڕابۆوە لە ٢١ ی شوباتدا،\nلە ٧ی مارسدا کەیسی حەوتەم پشت ڕاست کرایەوە لە ویلایەتی (مەکسیکۆ) کە پیاوێکی تەمەن ٤٦ ساڵ بوو کە پێشتر بەرکەوتنی ھەبوو لەگەل کەسێک کە توشبووی پەتاکە بوو لە ویلایەتە یەکگرتووەکانی ئەمریکا.\nلە ١٠ ی مارسدا ھەشتەمین کەیس تۆمار کرا لە (پوێبلا) کە پیاوێکی بەڕەگەز ئەڵمانی تەمەن ٤٧ ساڵ بوو کە بە گەشتی کارکردن لە ئیتالیا گەڕابۆوە، لە ھەمان ڕۆژدا گرووپێکی سەما کردنی ٤٠ کەسی لە ئیتالیا گەڕانەوە و سەرجەمیان کەرەنتیین کران. بۆرسەی مەکسیک گەورەترین داڕمانی تۆمار کرد لە ١٠ ی مارسدا بەھۆی ترس لە ڤایرۆسی کۆرۆنا و دابەزینی نرخی نەوتەوە بانکی مەکسیک (بانکسیکۆ) دەستی کرد بە پاڵپشتی کردنی دراوی (پێزۆ) کە دراوی وڵاتی مەکسیکە کە دابەزینی ١٤٪ی بەخۆوە بینیبوو کە یەک دۆلاری ئەمریکی یەکسان بوو بە ٢٢٬٩٢٩ پێزۆ....\nلە ١١ی مارسدا کەیسی یازدەھەم تۆمار کرا لە شاری (مۆنتێری) کە پیاوێکی تەمەن ٥٧ ساڵ کە تازە لە گەشتێکی وڵاتانی ئەورووپا گەڕابۆوە و کەرەنتیین کرا، ئەو پیاوە کە بە نادیاری مایەوە ھەفتەیەک لەوەو پێش گەڕابۆوە بەرکەوتنی ھەبوو لەگەل ھەشت کەس کە ئەوانیش کەرەنتیین کرابوون لە ماڵەکانی خۆیاندا، ئەوەش پشت ڕاست کرایەوە کە پیاوەکە دانیشتووی شاری (سان پێدرۆ)یە\nلە ١٢ ی مارسدا وڵاتی مەکسیک ڕایگەیاند کۆی گشتی تووشبوانی وڵاتەکە ١٥ کەسن لەگەل دوو کەیسی تر لە شارەکانی (پوێبلا) و (دۆرانگۆ)، یەک ڕۆژ دواتر سیناتۆر (ساموێل گارسیا سێپولڤێدا) حکوومەتی فیدراڵی بە شاردنەوەی ژمارەی ڕاستەقینەی توشبووان تۆمەتبار کرد\nلە ١٤ ی مارسدا (فێرناندۆ پیتەرسن) وەزیری تەندروستی ویلایەتی (یالیسکۆ) پشتڕاست کردنەوە دوو کەیسی توشبوون لە نەخۆشخانەی (گوادالایارا) ڕاگەیاند و تۆمار کردنی دوو کەیسی تر لە (نوێڤۆ لیۆن)، ھەروەھا وەزیری پەروەردەی گشتی ھەڵوەشاندنەوەی سەرجەم چالاکییە وەرزشییەکانی لە سەرجەم قوتابخانەکاندا ڕاگەیاند و لە ھەمان ڕۆژدا وەزیری پەروەردە پشووەکانی (ئیستەر) ی ڕاگەیاندکە خۆی لە ٦ بۆ ١٧ ی مانگی چواردایە ودرێژدەکرێتەوە لە ٢٠ی ئازاری ٢٠٢٠ بۆ ٢٠ی نیسانی ٢٠٢٠ وەک ڕێگەیەکی خۆپارێزی\nلە ١٧ ی مارسدا، ١١ کەیسی توشبوونی تازە ڕاگەیاندرا کە بەمەش کۆی گشتی توشبوان گەیشتە ٩٣ توشبوو، بەمەش ویلایەتی (کامپێچێ) تاکە ویلایەتە کە ھیچ کەیسێکی توشبوونی تێدا تۆمار نەکراوە، وڵاتی مەکسیک وەڵام دانەوەی بۆ بارودۆخەکە سنووردار کرد، لە ھەمان کاتدا ڕێگەی دا بە بەڕێوەچوونی کۆنسێرتێکی گەورە و پاڵەوانێتی تۆپی پێی ژنان، بەمەش ڕەخنە لە سەرۆک (لۆپێز ئۆبرادۆر) گیرا بەوەی ڕەچاوی ھێشتنەوەی مەودا لەگەل چواردەوردا ناکات و دەچێتە ناو خەڵکەوە بۆ سڵاو کردن، ھەروەھا سنوورەکان دانەخرابوون و ھەروەھا بابەتێکی تر کە دەبێت ڕەچاو بکرێت تەندروستی ئەو ھەزاران کۆچبەرەیە کەلە کامپەکانی بە درێژایی سنووری نێوان مەکسیک و ویلایەتە یەکگرتووەکانی ئەمریکادا ماونەتەوە\nسەرۆکی پێشووتری کۆمسیۆنی ئەنفلۆنزا لە مەکسیک لە کاتی پەتای ئەنفلۆنزای ساڵی ٢٠٠٩ دا (ئەلیخاندرۆ ماسیاس) وتی: کێشە لە کەمی قەرەوێڵەی یەکەی چاودێری ورد و ستافی تەندروستی و ئامێری ھەناسەدانی دەستکرد ھەیە لە مەکسیک . ....\nلە ١٨ ی مارسدا، ٢٥ کەیسی تری توشبوون بە کۆرۆنا تۆمار کرا بەمەش کۆی گشتی گەیشتە ١١٨ کەیس و ٣١٤ کەیسی گومان لێکراو، دەسەڵاتدارانی (یالیسکۆ) پەرۆشی گرووپێکی ٤٠٠ کەسین کە بەم دواییانە لە (ڤەیل – کۆلۆرادۆ) گەڕاونەتەوە کە ٤٠ کەسیان نیشانەکانی کۆڤید-١٩ یان ھەبووە لە ھەمان ڕۆژدا، لە کاتێکدا کەلە ١٧ی مارسدا کۆی گشتی توشبووان ٩٣ کەس بووە و ویلایەتی (کامپێچێ) تاکە ویلایەت بووە کە ھیچ توشبوویەکی تێدا نەبووە..\nلە ٣٠ مارسدا گۆی گشتی تووشبوان بە کۆڤید ١٩ گەیشتە ١٠٩٤ کەیس و ٢٨ کەیسی مردن لە ھەموو وڵاتی مەکسیکدا، لە ئێوارەی ھەمان ڕۆژدا باری لەناکاوی تەندروستی ڕاگەیەندرا لەلایەن وەزیر (مارسێلۆ ئیبرارد) ەوە کە سەرجەم سێکتەرەکانی وڵات پێویستە زوربەی چالاکییەکانیان بوەستێنن\nمانگەکانی نیسان و ئایاردەستکاری\nلە ١٠ ی نیسان کۆی گشتی ژمارەی مردوو گەیشتە ٢٣٣ کەس و توشبوان گەیشتە ٣٬٨٤٤ کەس کە لەلایەن دەسەڵات دارانەوە پشت ڕاست کراوەتەوە، حکوومەتی (باژاکالیفۆرنیا) کە ویلایەتێکە لە مەکسیک کێلگەیەکی گەورە کۆمپانیای (سمیثس گرووپ) کە کۆمپانیایەکی بەریتانییە، داخست بەھۆی ئەوەی ڕازی نەبوو ئامێەی ھەناسەدانی دەستکرد بە حکوومەتی مەکسیک بفرۆشێت، ھەر لە ھەمان ڕۆژدا کونسولخانەی مەکسیک لە ویلایەتە ئەکگرتووەکانی ئەمریکا ڕایگەیاند کە ١٨١ کەسی بە ڕەگەز مەکسیکی بە پەتای کۆرۆنا گیانیان لەدەست داوە.\nلە ١٣ ی نیسان، ژمارەی توشبوان بە کۆڤید ١٩ لە وڵاتەکەدا ٥٠٠٠ کەسی تێپەڕاند و مردنیش گەیشتە ٣٣٢ کەس، ھێزی دەریاوانی مەکسیک ڕایگەیاند کە ١٠ یەکەی خۆبەخشی ھێزی دەریاوانی خۆبەخشانە تەرمی ٤٠٠٠ قوربانی کۆڤید ١٩ لە خۆیان دەگرن لە شارەکانی (مەکسیکۆ، گوێرێرۆ، یالیسکۆ، میچۆواکان، سینالوا، تاماولیپاس، ڤێراکروز) ھەروەھا ویلایەتی (سۆنۆرا) یەکەم ویلایەت بوو قەدەغەی ھاتوچۆی ڕاگەیاند\nلە ٢١ ی نیساندا ژمارەی توشبوانی ڤایرۆسی کۆرۆنا گەیشتە ١٠٬٥٤٤ کەیس و مردنیش گەیشتە ٩٧٠ کەیس، لە ٢٣ ی نیسان ژمارەی مردوو زیاتر لە ١٬٠٠٠ کەیس (تیوانا) پێشبینی پڕبوونی تەواوی نەخۆشخانەکانی دەکرد بە گەیشتن بە کۆتایی ھەفتە\nلە ١ی ئایار ژمارەی توشبوان گەیشتە ٢٠٬٠٠٠ توشبوو، دەزگای دژە گەندەڵی مەکسیک ڕایگەیاند کە (لیۆن مانوێل بارلێت) کە کوڕی (مانوێل بارلێت) کە بەڕێوەبەری گشتی (کۆمسیۆنی کارەبای فێدراڵی) وڵاتی مەکسیکە ویستویەتی بە شێوەیەکی قۆرخکاری ئامێری ھەناسەدانی دەستکرد بە (پەیمانگای ئاسایشی کۆمەلایەتی) مەکسیک بفرۆشێت لە (ھایدالگۆ)، لە ٢ی ئایار ژمارەی قوربانیان گەیشتە ٢٬٠٠٠ کەیس، بە لایەنی کەمەوە چل کرێکاری بە ڕەگەز مەکسیکی گواتیمالی لە کەنەدا تووشی ڤایرۆسی کۆرۆنا بوون بەپێی زانیارییەکانی ڕێکخراوی (یەکێتی کرێکارانی خواردن)..\nلە ٨ی ئایار بڵاوکراوەیەک لە ڕۆژنامەی (نیۆیۆرک تایمس) بڵاو کرایەوە کە تێدا دڵنیایی لەسەر ئەوەی کە حکوومەتی مەکسیک و سەرجەم حکوومەتە خۆجێیەکانی ویلایەتەکان ئەو شەپۆلی مردنەی کە بەھۆی ڤایرۆسی کۆرۆناوە لە پایتەخت ڕودەدات پشت گوێ خراوە، ھەروەھا ڕەخنە لە سەرۆک (ئاندرێس مانوێل لۆپێس ئۆبرادۆر) گیراوە بەھۆی کەمیی ئەنجامدانی پشکنینی کۆرۆناو شاردنەوەی ژمارەی ڕاستەقینەی مردن بە پەتاکە، ھەر لەو بڵاوکراوەیەدا ھاتووە بریکاری وەزیر (ھیوگۆ لۆپێز گاتێل) وتویەتی لە وڵاتی مەکسیک تەنھا %٥ ی توشبوان نیشانەکانیان پێوە دیارە و تەنھا %٥ی ئەوانەی کە نیشانەیان ھەیە پێویست دەکات بچن بۆ نەخۆشخانە و شارەزایان دەڵێن کە ئەو مۆدێلە ھەڵەیە و ھاودەنگی ھەیە لەسەر ئەوە..\nزیاتر لە ١٠٠ کارمەندی تەندروستی (دکتۆر و پەرستار و ھتد) لەنێو ئەو ٣٬٥٧٣ قوربانییەی پەتاکەن لە ١٢ ی ئایار\nلە نێوان ٩ بۆ ١٥ ی ئایار ١٣٬٠٠٠ کەیسی نوێ پشت ڕاست کراونەتەوە کە کۆی گشتی دەکاتە ٤٢٬٥٩٥ توشبوو لە نێوانیاندا ٤٬٤٧٧ کەیسی گیان لەدەستدان ھەبووە لە ١٥ ی ئایار..\nلە ٢٢ ی ئایار ژمارەی توشبوون تەنھا لە ٢٤ کاتژمێردا گەیشتە ٢٩٧٣ کەیس\nمانگەکانی حوزەیران و تەممووزی ٢٠٢٠دەستکاری\nلە ٢ ی حوزەیراندا ڕیژەی توشبوون بە پەتاکە بە ڕێژەی ٤٫٢٪ زیادی کرد وژنانیش ڕێژەی %٥٧ ی ٩٧٬٣٢٦ توشبووە پێک دێنن لەو کاتەدا لە وڵاتی مەکسیک..\n٥١٫٢٪ی کەیسی توشبوون لە نێوان ١٨ ی ئایار بۆ ٢٣ی حوزەیران\n^ Government of Mexico (May 26, 2020). "Información General". Gobierno de México (بە ئیسپانی).\n^ Redacción (October 5, 2020). "Muertes por COVID-19 se disparan a 81,877 y los casos a 789,780 tras cambio en metodología". El Financiero (بە ئیسپانی).\n^ "COVID-19 Seguimiento México". IIGEA (بە ئیسپانی). Retrieved July 13, 2020.\nوەرگیراو لە «https://ckb.wikipedia.org/w/index.php?title=پەتای_جیھانیی_کۆڤید-١٩_لە_مەکسیک&oldid=853403»\nدواجار لە ١١:٤٨ی ١٦ی تشرینی یەکەمی ٢٠٢١ دەستکاری کراوە


ئەمریکا شوێنی نیشتەجێبوون بۆ سەگە بەڕەڵاکان دابین دەکات\nلە ساڵی ١٩٨٦ کارەساتێکی ئەتۆمی لە ناوچەی (چیرنۆبڵ)ی نزیک سنوری ھەردوو وڵاتی ئۆکراین و روسیا روودەدات بەو ھۆیەوە خەڵکی ئەو ناوچەیە ئاوارە دەبن و ماڵ و حاڵیان بەجێ دەھێڵن و ھەڵدێن, بەو ھۆیەوە لە دوای خۆیان جگە لە خانوو و ماڵەکانیان سەدان سەگ بەجێ دەھێڵن کە لەو ساڵەوە لەوێ ماونەتەوەو زاوزێیان کردووەو ژمارەشیان زیادی کردووە.\nبۆ بەھاناوەچوونی ئەم سەگانە ٤ ساڵ لەمەوپێش رێکخراوی ناسودمەندی (داھاتووی پاک) سەردانی ئەم شوێنەیان کردووەو کاتێک دەگەنە ئەوێ توشی شۆک دەبن کاتێک دەبینن ئەو ژمارە زۆرە سەگی بێ لانە لەوێ دەژین, ھەر بۆیە (لۆکاس ھیکستۆن)ی دامەزرێنەری رێکخراوەکەو ھاوڕێکانی پرۆگرامێکی سێ ساڵە دادەنێن بۆئەوەی بتوانن ھاوکاری ئەو سەگانە بکەن و بیان گەڕێننەوە بۆ ژیان.\nھیکستۆن دەڵێت ئێمە بەدرێژایی ٣٠ کیلۆمەتر روماڵێکی چڕوپڕمان دەست پێکرد بۆ دۆزینەوەی ئەو سەگانەو بۆمان دەرکەوت نزیکەی ٩٠٠ بۆ ھەزار سەگ لەم ناوچەیەدا دەژین, بۆیە لە دوو ساڵی یەکەمی پرۆگرامەکەماندا توانیمان نزیکەی ٦٥٠ سەگیان رزگار بکەین و بیان گەڕێنینەوە بۆ ژیان, ھەموو ساڵێکیش بۆ ماوەی ٤ ھەفتە لەگەڵ تیمێکی خۆبەخش ھاتووینەتە ئێرە و تیمێکی ڤێتێرنەریمان ھێناوە بۆئەوەی نەشتەرگەری و چارەسەری پێویست بۆ سەگەکان بکەن.\nھیکستۆن دەڵێت پێش ئەوەی سەگەکان بگوێزینەوە پشکنینی تەندروستیان بۆ دەکرێت بۆئەوەی بزانرێت تاچەند کاریگەری تیشکدانەوە ئەتۆمیەکەیان لەسەر ماوەو ھەموویان دەکوترێن و چارەسەری پێویستیان بۆ دەکرێت ئینجا دەگوێزرێنەوە, بەداخەوە تائێستاش ھەندێک لەو سەگانە کاریگەری تیشکدانەوەکەیان لەسەر ماوەو پێویستیان بە ڤاکسین و چارەسەری زیاترە, ھەر بۆیە ئەو سەگانەی کە ھێنراونەتە ئەمریکا تەندروستیان زۆر باشەو دەتوانن بە ئاسانی بێ ھیچ زیانێک لێرە بژین.\nرێکخراوی داھاتووی پاک لە بەشێک لە پرۆگرامەکەیاندا بۆ رزگاکردنی ئەو سەگانە کاتێک سەگەکان دەبەنە ئەمریکا لە رێگەی وێبسایتێکی تایبەتەوە سەگەکان نیشان دەدرێن و ھاوڵاتیانیش دەتوانن سەگێک بۆ خۆیان ھەڵبژێرن و بیبەنە لای خۆیان.\nرێکخراوەکە دەڵێت ھەرچەندە ئەم سەگانە لە بارودۆخێکی نالەبارو سەختدا ژیاون بەڵام وەڵامدانەوەیەکی باشیان بۆ ژیان و خۆشویستنی مرۆڤ ھەیەو دەتوانن بە ئاسانی لەگەل ژینگەی نوێ رابێن, تائێستاش بە سەدان لەو سەگانە ماڵی نوێیان ھەیەو لەگەڵ خێزانە ئەمریکیەکان دەژین.\n5 مانگ پێشتر - Jul 18 2018 12:22PM